Plannu pabïau yn amgueddfeydd Caerdydd i gofio can mlynedd ers dechrau’r Rhyfel Byd Cyntaf | Cymru'n Cofio – Wales Remembers\nNewyddion>Arall>Plannu pabïau yn amgueddfeydd Caerdydd i gofio can mlynedd ers dechrau’r Rhyfel Byd Cyntaf\nPlannu pabïau yn amgueddfeydd Caerdydd i gofio can mlynedd ers dechrau’r Rhyfel Byd Cyntaf\nMae rhaglen bedair mlynedd Sain Ffagan Amgueddfa Werin Cymru ac Amgueddfa Genedlaethol Caerdydd o ddigwyddiadau ac arddangosfeydd yn coffau 100 mlynedd ers dechrau’r Rhyfel Byd Cyntaf wedi dechrau o ddifrif ddoe (dydd Llun 7 Ebrill) wrth i’r staff hau hadau pabi i gofio pawb sydd wedi marw mewn rhyfel. Bydd y blodau yn atgof blynyddol yn ystod y cyfnod coffa, ac yn fan i gyfarfod a myfyrio.\nDyma fydd y cyntaf mewn cyfres o ddigwyddiadau, arddangosfeydd a chyhoeddiadau gan saith amgueddfa genedlaethol Cymru i nodi canmlwyddiant y Rhyfel Byd Cyntaf. Dros y pedair mlynedd nesaf bydd Amgueddfa Cymru yn gweithio gydag ymwelwyr i edrych ar ymateb pobl Cymru i’r alwad i ryfel, gan drafod yr effaith ar y bobl ar lawr gwlad a’r rhai oedd dramor yn ymladd ac yn gweithio ym merw’r brwydro. Byddwn hefyd yn edrych ar y newid yn sgiliau, agwedd a chred y bobl yn ystod y rhyfel ac yn yr heddwch a ddilynodd.\nMeddai Chris Cleal, Pennaeth Botaneg Amgueddfa Cymru :\n“Byddwn ni’n plannu cannoedd o hadau pabi yn y saith amgueddfa. Dylai’r blodau ddechrau blaguro dros fisoedd yr haf a thrwy gydol y cyfnod coffau.\n“Mae ein rhaglen goffau yn rhan allweddol o raglen genedlaethol Llywodraeth Cymru i nodi’r canmlwyddiant, Cymru’n Cofio – Wales Remembers 1914-1918. Byddwn yn cynnal cyfres o ddigwyddiadau ac arddangosfeydd yn adrodd hanes pobl Cymru ac yn edrych ar effaith unigryw y Rhyfel Byd Cyntaf ar fywyd Cymru.”\nCydlynir yr ymgyrch blannu gan B&Q a’r Lleng Brydeinig Frenhinol fydd yn troi’r DU yn fôr o goch drwy gydol 2014 a thu hwnt.\nDywedodd Rheolwr Ardal Cymru y Lleng Brydeinig Frenhinol, Phil Jones:\n“Rydyn ni’n falch iawn o fenter wych Amgueddfa Cymru ac yn ddiolchgar am eu cefnogaeth i’r ymgyrch pabi. Bwriad yr ymgyrch yw planu pabïau ar draws y DU yn ystod y cyfnod coffhau er mwyn cofio y rhai a fu farw. Mae mwy o wybodaeth am yr ymgyrch ac am ein digwyddiadau canmlwyddiant ar ein gwefan www.britishlegion.org.uk”\nYmhlith uchafbwyntiau rhaglen Amgueddfa Cymru o ddigwyddiadau ac arddangosfeydd yn ystod 2014 mae:\nSaif yr amgueddfa awyr-agored enwog ar dir Castell Sain Ffagan ac mae profiad trigolion yr adeilad ganrif yn ôl yn brawf o effaith hirhoedlog y Rhyfel Byd Cyntaf ar Gymru. Ar 28 Awst bydd cyfle i ddysgu am hanes cudd y maenordy yn ystod y Rhyfel a’i rôl fel ysbyty adfer. Cyfathrebu fydd canolbwynt y gweithgareddau ar 18 Medi, gyda chyfle i ymwelwyr archebu sesiynau gyda’r curaduron i archwilio casgliadau’r Amgueddfa o gardiau post, telegramau a llythyrau o’r Rhyfel. Bydd y gwrthrychau yma’n rhoi cipolwg ar fywydau bob dydd pobl gyffredin yn ystod y Rhyfel, o Gymru i faes y gad.\nBydd Amgueddfa Genedlaethol Caerdydd yn dechrau’r cofio ar 2 Awst 2014 yn agoriad Ysbrydoli’r Ymdrech: Printiau’r Rhyfel Byd Cyntaf. Arddangosfa o gyfres o brintiau lithograff a gomisiynwyd gan y Weinyddiaeth Wybodaeth ym 1917 i ysbrydoli’r cyhoedd, oedd wedi cael digon ar ryfel, a’u hannog i ymroi i’r frwydr. Yn y delweddau gwelwn y newid agwedd, fel gyda rôl y fenyw er enghraifft, yn ystod y rhyfel. Ymhlith y lithograffau mae delweddau gan rai o artistiaid mwyaf Cymru a Phrydain fel Augustus John a Frank Brangwyn.\nMae project ar y cyd â’r Oriel Bortreadau Genedlaethol a Paul Mellon wedi ennyn ymateb cryf gan bobl ifanc i’r printiau Efforts and Ideals. Caiff ffrwyth eu gwaith – yn bosteri, ffilmiau byr, monologau a gwaith animeiddio – ei arddangos ar yr un pryd yn Amgueddfa Genedlaethol Caerdydd.\nBydd Cychwyn Cofio yn dechrau yn Amgueddfa Lechi Cymru ym mis Gorffennaf 2014 gydag apêl i bob cwr o gymunedau’r chwareli am wybodaeth am y rhyfel a’i effaith ar fywydau pobl. Bwriad yr apêl yw manteisio ar y rhaglen gymunedol i gefnogi ac ategu’r gwaith o ddatblygu dwy arddangosfa fydd yn agor yn 2015 a 2016.\nBydd Diwydiant Gwlân dan Gwmwl Du yn agor yn ystod yr haf eleni (1 Gorffennaf – 29 Tachwedd 2014). Golwg ydyw ar ymgyrchu taer y diwydiant gwlân am gytundebau gwaith i gadw’r melinau ar agor, a straeon megis ymgais Corfflu’r Fyddin Gymreig i hyrwyddo hunaniaeth Gymreig drwy ddilladu’r fyddin newydd mewn brethyn cartref.\nMae Amgueddfa Genedlaethol y Glannau wrthi’n cynhyrchu Diwydiant Cymru a’r Rhyfel Mawr (12 Hydref 2014 – 15 Mawrth 2015) – arddangosfa yn edrych ar gyfraniad diwydiannau Cymru i’r Rhyfel. Cynhelir rhaglen o ddigwyddiadau a gweithgareddau drwy gydol 2014.\nBydd Amgueddfa Lleng Rufeinig Cymru, Caerllion hefyd yn cyfrannu at y cofio drwy edrych ar ryfela drwy’r canrifoedd. Mae Equus: Y Ceffyl Rhyfel (27 Mehefin 2014 – 30 Ionawr 2015) yn edrych ar geffylau rhyfel Rhufain a’u hoffer ac yn eu cymharu â’r defnydd o geffylau yn y Rhyfel Byd Cyntaf. Digwydd hyn yn dilyn llwyfannu War Horse yng Nghanolfan y Mileniwm a chanfod offer pen ceffyl yn ddiweddar wrth gloddio yng Nghae’r Priordy.\nAm ragor o wybodaeth am y rhaglen bedair blynedd ewch i wefan yr amgueddfa www.amgueddfacymru.ac.uk / www.walesremembers.org.


Blancedi Cymreig - Harddwch, Cynhesrwydd, ac Atgof o Adref | National Museum Wales\nRydych chi yn: Blog Blancedi Cymreig - Harddwch, Cynhesrwydd, ac Atgof o Adref\nBlancedi Cymreig - Harddwch, Cynhesrwydd, ac Atgof o Adref\nMark Lucas, 5 Mai 2020\nMae Amgueddfa Wlân Cymru yn Nrefach Felindre yn gartref i gasgliad cynhwysfawr o offer a pheiriannau sy'n ymwneud â hanes prosesu cnu gwlân yn frethyn. Mae yno hefyd gasgliad tecstilau gwastad cenedlaethol a'r casgliad gorau o flancedi gwlân Cymreig gyda lleolbwynt wedi'i dogfennu sy'n dyddio'n ôl i'r 1850au. Mae'r rhain yn amrywio o flancedi tapestri brethyn dwbl mawr sydd bellach yn gasgladwy iawn, i flancedi iwtiliti sengl, gwyn o'r Ail Ryfel Byd. Yn y blog hwn, mae Mark Lucas, Curadur Casgliad y Diwydiant Gwlân ar gyfer Amgueddfa Cymru, yn rhannu ei wybodaeth am dreftadaeth blancedi Cymreig a rhai enghreifftiau gwych o'r casgliad pwysig hwn.\nYn draddodiadol roedd blancedi Cymreig yn rhan o ddrôr waelod priodferched. Roedd pâr o flancedi Cymreig hefyd yn anrheg briodas gyffredin. Byddent yn teithio pellteroedd mawr gyda’u perchnogion yn ystod y Chwyldro Diwydiannol, wrth iddynt chwilio am waith. Felly, mae blancedi Cymru wedi ffeindio’u ffordd ledled y byd, gan ychwanegu ychydig o esthetig cartrefol i ystafell yn ystod y dydd, cynhesrwydd yn y nos a chysylltiad pwysig i adref.\nBlancedi Lled Cul\nBlanced Lled Cul - dau hyd cul wedi'u pwytho gyda'i gilydd.\nBlancedi lled cul oedd y cynharaf, wedi'u gwehyddu ar wŷdd sengl. Fe'u gwnaed o ddau led gul wedi'u gwnïo gyda’i gilydd â llaw i ffurfio blanced fwy. Blancedi gwŷdd sengl o'r math hwn oedd yn gyffredin cyn troad yr ugeinfed ganrif pan ddatblygwyd gwŷdd dwbl a oedd yn galluogi gwehyddu lled ehangach o ffabrig. Fodd bynnag, ni throsodd llawer o'r melinau llai i’r gwŷdd dwbl, ac o ganlyniad, roedd blancedi lled cul yn parhau i gael eu cynhyrchu mewn symiau sylweddol yn ystod y 1920au, 30au a hyd yn oed yn ddiweddarach.\nRoedd patrymau plad yn boblogaidd yn ystod y bedwaredd ganrif ar bymtheg, fel arfer yn cynnwys lliwiau cryf yn erbyn cefndir hufen naturiol. Roedd cyflwyno llifynnau synthetig ar ddiwedd y 19eg ganrif yn caniatáu i wehyddion gymysgu mwy o edafedd lliw i'r dyluniadau, gyda rhai cyfuniadau lliw yn gynnil, eraill yn drawiadol. Parhaodd llawer o felinau llai i ddefnyddio llifynnau naturiol ymhell i'r 20fed ganrif. Gwnaed y llifynnau naturiol o fadr a cochineal ar gyfer coch, glaslys ac indigo ar gyfer glas, ac aeron a chen amrywiol ar gyfer arlliwiau eraill. Mae gan yr Amgueddfa Wlân Genedlaethol ei gardd llifyn naturiol ei hun ac mae'n cynnal cyrsiau a sgyrsiau trwy gydol y flwyddyn ar liwio naturiol.\nBlanced Tapsistri Cymru\nTapestri Cymru yw'r term sy'n cael ei rhoi i flancedi gwehyddu brethyn dwbl, gan gynhyrchu patrwm ar y ddwy ochr sy'n gildroadwy ac sydd erbyn hyn, yn eicon i ddiwydiant gwlân Cymru. Mae enghreifftiau o flancedi tapestri Cymru wedi goroesi o'r ddeunawfed ganrif ac mae llyfr patrwm o 1775 gan William Jones o Holt yn Sir Ddinbych, yn dangos llawer o wahanol enghreifftiau o batrymau tapestri. Blancedi wnaed gyntaf o frethyn dwbl, ond arweiniodd ei lwyddiant fel cynnyrch ar werth i dwristiaid yn y 1960au, at ei ddefnyddio i wneud dillad, matiau bwrdd, matiau diod, nodau tudalen, pyrsiau, bagiau llaw a chas sbectol. Oherwydd gwydnwch y gwehyddu brethyn dwbl, mae'r deunydd hefyd wedi'i ddefnyddio ar gyfer rygiau cildroadwy a charpedu.\nMae blancedi melgell yn gymysgedd o liwiau llachar a meddal. Fel y mae'r enw'n awgrymu mae'r wyneb wedi'i wehyddu i gynhyrchu effaith waffl sgwâr dwfn gan roi ymddangosiad melgell i'r flanced. Mae'r math hwn o wehyddu yn cynhyrchu blanced sy'n gynnes ac yn ysgafn.\nGyda'r sylw presennol a rhoir i flancedi Cymreig fel eitem addurniadol yn y cartref, mae yna lawer o ddiddordeb mewn hen flancedi, eu patrymau, a’u dyluniadau. Mae blancedi hynafol wedi dod yn boblogaidd iawn gyda dylunwyr cartref ac maent i'w gweld yn helaeth mewn cylchgronau décor cartref. Fe'u defnyddir fel tafliadau a gorchuddion gwelyau mewn cartrefi modern, gyda llawer o ddylunwyr tecstilau blaenllaw yn ogystal â myfyrwyr yn ymchwilio i hen batrymau er mwyn cael ysbrydoliaeth ar gyfer eu dyluniadau newydd.\nDaw llawer o’r enghreifftiau gwych yng nghasgliad blancedi’r Amgueddfa o felinau ledled Cymru a roddodd y gorau i’w cynhyrchu ers talwm. Uchafbwynt yw'r casgliad o Flancedi Caernarfon. Cynhyrchwyd y rhain ar wyddiau Jacquard mewn ystod o liwiau. Dim ond ychydig o felinau a ddefnyddiodd wyddiau Jacquard, a all wneud dyluniadau a lluniau cymhleth. Mae blancedi Caernarfon yn dangos dau lun, un gyda Chastell Caernarfon gyda'r geiriau CYMRU FU a llun o Brifysgol Aberystwyth gyda'r geiriau CYMRU FYDD. Credir i'r blancedi hyn gael eu gwneud gyntaf yn y 1860au, a'u cynhyrchu diwethaf ar gyfer arwisgiad y Tywysog Siarl ym 1969. Mae rhodd ddiweddar i'r Amgueddfa yn enghraifft gynharach o'r flanced sy'n cynnwys dwy ddelwedd o gastell Caernarfon. Wedi'i wehyddu â llaw, mae'n cynnwys gwall sillafu – gyda Chaernarfon yn ffurf Saesneg yr enw: Carnarvon.\nAmgueddfa Wlân Cymru Tecstiliau\n30 Ionawr 2022, 13:24\n27 Gorffennaf 2020, 10:46


Cyngor Bro Morgannwg yn trefnu gweithgareddau i helpu lles trigolion\nHafan > Cyngor > Swyddfa'r Wasg > Y Newyddion Diweddaraf > Cyngor Bro Morgannwg yn trefnu gweithgareddau i helpu lles trigolion\nMae Cyngor Bro Morgannwg yn trefnu amrywiaeth o ddigwyddiadau i helpu lles trigolion yn ystod y cyfnod cloi.\nDydd Gwener, 05 Mis Chwefror 2021\nMae gofalu am iechyd meddwl yn arbennig o bwysig nawr wrth i gyfyngiadau a roddwyd ar waith i reoli’r coronafeirws gael effaith arnom.\nMae cael ein cadw i ffwrdd o deulu a ffrindiau yn rhoi straen ar bob un ohonom, fel y mae'r amser cynyddol a dreulir dan do.\nEr mwyn mynd i'r afael â'r broblem, mae'r Cyngor wedi trefnu nifer o weithgareddau i helpu pobl i ymdopi â'r amodau presennol.\nMae'r tîm Byw'n Iach yn trefnu ymgyrch ‘Dewch yn Iach yn y Mis Bach’.\nGan gymryd rhan ar eich pen eich hun neu gydag eraill, crëwyd traciwr i gofnodi cynnydd mewn nifer o wahanol weithgareddau, gyda medal a thystysgrif yn cael eu rhoi ar ddiwedd yr her.\nGall y rhai sydd â diddordeb gofrestru yn bit.ly/3p6hawq ac i gael rhagor o wybodaeth, e-bostiwch.\nMae trigolion cartref gofal Tŷ Dewi Sant yn bwriadu codi eu hysbryd drwy nodi pethau y maen nhw'n edrych ymlaen at eu gwneud pan fydd cyfyngiadau'n codi, gyda lluniau o bobl yn dal y negeseuon hyn i'w rhannu ar y cyfryngau cymdeithasol.\nMae dydd Iau yn ddiwrnod sgwrsio; achlysur i bobl drafod eu hiechyd meddwl drwy gysylltu â ffrindiau a theulu.\nMae ffyrdd arloesol o wneud hyn yn cynnwys cynnal bore coffi drwy alwad fideo, ymuno ag eraill ar-lein ar gyfer gweithgareddau crefft neu drefnu sesiwn bobi rhithwir.\nDywedodd y Cynghorydd Kathryn McCaffer, Aelod Cabinet dros Hamdden, y Celfyddydau a Diwylliant: "Mae'r pandemig wedi cael effaith ddofn ar ein bywydau bob dydd, rydym i gyd bellach yn treulio mwy o amser gartref, yn methu cwrdd â theulu a ffrindiau.\n"Gall hyn gael effaith enfawr ar iechyd meddwl felly mae'n bwysig ein bod yn gwneud popeth yn ein gallu i ofalu am ein lles wrth i ni aros i fywyd ddod yn ôl i arfer.\n"Wrth i ni ddechrau Wythnos Iechyd Meddwl Plant, rydym yn canolbwyntio’n benodol ar y problemau a wynebir gan bobl ifanc, sydd â’u cysylltiad â’u hysgol a’u ffrindiau wedi’i dorri.\n"Mae'r Cyngor wedi cynnig nifer o ffyrdd i helpu pobl i ddelio â'r sefyllfa hon, o awgrymiadau am gymdeithasu ar-lein i gymryd rhan mewn gweithgareddau ymarfer corff.\n"Gall y rhai hynny sydd angen cymorth ar frys hefyd gysylltu â thîm Arwyr Enfys y Cyngor drwy ffonio 01446 729592."


Anghenion Dysgu Ychwanegol – Ysgol Gymraeg Treganna\nMae gan ddisgyblion wahanol gryfderau a galluoedd, anghenion penodol a meysydd i’w datblygu. Mae rhai disgyblion yn dangos gallu academaidd yn gynnar ac mae angen eu hannog a’u herio’n briodol. Mae angen mwy o amser neu gymorth ar eraill i ddatblygu eu sgiliau darllen, sillafu neu fathemateg neu eu hiechyd a’u lles emosiynol.\nMae pob rhan o fywyd yr ysgol yn gynhwysol ac mae’r addysgu wedi’i deilwra tuag at ddysgu unigol gan ddarparu her a chefnogaeth; annog pawb i gyrraedd eu potensial llawn. Rhoddir ystyriaeth i anghenion unigol trwy wahaniaethu’n briodol y cwricwlwm yn yr ystafell ddosbarth a lle bo hynny’n briodol, mewn sefyllfa unigolyn neu grŵp bach. Mae staff yn darparu ethos cadarnhaol i alluogi’r plant i weithio tuag at ddatblygu ‘sgiliau bywyd’ a meithrin dyheadau dysgu gydol oes i bawb trwy ystod o weithgareddau sy’n hwyl ac yn bleserus.\nDiffinio Anghenion Dysgu Ychwaengol\nCod Anghenion Dysgu Ychwanegol Cymru 2021:\n(1) Mae gan berson anghenion dysgu ychwanegol os oes ganddo anhawster dysgu neu anabledd (p’un a yw’r anhawster dysgu neu’r anabledd yn deillio o gyflwr meddygol neu fel arall) sy’n gofyn am ddarpariaeth ddysgu ychwanegol.\n(2) Mae gan blentyn oedran ysgol gorfodol neu berson dros yr oedran hwnnw anhawster dysgu neu anabledd os yw ef neu hi—\n(a) yn cael sylweddol fwy o anhawster dysgu na’r mwyafrif o bobl eraill o’r un oed, neu\n(b) anabledd yn ol Deddf Cydraddoldeb 2010 sy’n ei atal neu’n ei rwystro rhag defnyddio cyfleusterau ar gyfer addysg neu hyfforddiant o fath a ddarperir yn gyffredinol i eraill o’r un oed mewn ysgolion prif ffrwd a gynhelir neu sefydliadau prif ffrwd yn y sector addysg bellach.\n(3) Mae gan blentyn o dan oedran ysgol gorfodol anhawster dysgu neu anabledd os yw ef neu hi pe na bai darpariaeth ddysgu ychwanegol yn cael ei gwneud, yn debygol o fod o fewn is-adran (2) pan fydd yn oed ysgol gorfodol.\n(4) Nid oes gan berson anhawster dysgu neu anabledd dim ond oherwydd bod yr iaith (neu’r ffurf iaith) y mae ef neu hi yn cael ei dysgu ynddi yn wahanol i iaith (neu ffurf iaith) a ddefnyddir neu a ddefnyddiwyd adref\nBydd unrhyw blentyn y nodir bod ganddo anghenion dysgu ychwanegol yn cael darpariaeth ddysgu ychwanegol. Nodir hyn fel:\n(1) Mae “darpariaeth ddysgu ychwanegol” ar gyfer person tair oed neu’n hŷn yn golygu darpariaeth addysgol neu hyfforddiant sy’n ychwanegol at, neu’n wahanol i’r hyn a wneir yn gyffredinol ar gyfer eraill o’r un oed yn— (a) ysgolion a gynhelir yn brif ffrwd yng Nghymru, ( b) sefydliadau prif ffrwd yn y sector addysg bellach yng Nghymru, neu (c) lleoedd yng Nghymru lle darperir addysg feithrin.\n(2) Mae “darpariaeth ddysgu ychwanegol” ar gyfer plentyn o dan dair oed yn golygu darpariaeth addysgol o unrhyw fath.\n(3) Yn is-adran (1), ystyr “addysg feithrin” yw addysg sy’n addas ar gyfer plentyn sydd wedi cyrraedd tair oed ond sydd o dan oedran ysgol gorfodol.\nWrth drefnu cymorth dysgu ychwanegol mae’n bwysig iawn ein bod yn darparu cwricwlwm eang a chytbwys a mynediad rheolaidd i bob maes dysgu i blant sydd ag ADY. Credwn na ddylai plant ag ADY gael eu gwahanu fel mater o drefn oddi wrth eu hathrawon dosbarth a’u cyfoedion ond eu cynnwys cymaint â phosibl yn eu dosbarth.\nByddwn yn sicrhau bod athrawon a chynorthwywyr addysgu yn barod ar gyfer delio ag unrhyw heriau ac anawsterau cymhleth a achosir gan blant ag ADY trwy ddarparu’r hyfforddiant angenrheidiol iddynt. Credwn fod athrawon yn gyfrifol am ddysgu a bydd cynorthwywyr dysgu plant yn cael eu defnyddio’n effeithiol i ddarparu’r gefnogaeth angenrheidiol i blant ag ADY yn yr ystafell ddosbarth.\nRydym yn croesawu arferion sy’n canolbwyntio ar yr unigolyn yn llawn yn ein hysgol ac o’r herwydd rydym yn anelu at gynnwys disgyblion ADY a’u rhieni mewn unrhyw benderfyniadau a allai effeithio arnynt. Bydd pob plentyn y nodir bod ganddo ADY yn derbyn Cynllun Datblygu Unigol sy’n cynnwys Proffil Un Tudalen.\nGellir cael cefnogaeth bellach trwy wasanaethau athrawon arbenigol neu’r tîm seicoleg addysg.\nY Cydlynydd Anghenion Dysgu Ychwanegol yw Mrs S Powys.\nOs ydych chi’n poeni am eich plentyn a’r cynnydd y mae ef / hi yn ei wneud, siaradwch â’r athro dosbarth.\nAdolygu Anghenion Dysgu Ychwanegol\nAnhapus gyda’r gefnogaeth yn Nhreganna ?\nWyt ti’n deall yr hyn mae’r athro’n gofyn?\nCanllaw Cam wrth Gam i gymorth gydag Anghenion Dysgu Ychwanegol\nSystem anghenion dysgu ychwanegol: canllaw i rieni


Cyflenwr Cabinet Ystafell Ymolchi Superior Ansawdd\nYdych chi'n dal i edrych ymlaen at gymryd cam tuag at ddyluniadau cabinet ystafell ymolchi newydd ac unigryw gydag ansawdd uwch i'ch cleientiaid? Os felly byddwn mor hapus ein bod yn barod i helpu.\nMae YEWLONG yn berchen ar ei is-gwmni: HANGZHOU YEWLONG INDUSTRY CO., LTD a HANGZHOU YEWLONG IMPORT & EXPORT Co., Ltd., Cyfanswm y cyfalaf cofrestredig yw 10 miliwn RMB. Mae bob amser wedi bod yn gweithredu'r cysyniad o ddatblygu menter gyda brand - YEWLONG.\nDros yr 20 mlynedd diwethaf, mae YEWLONG wedi bod yn canolbwyntio ar gynhyrchion unigol ac arbennig i'n cwsmeriaid o dros 50 o wledydd, nawr rydym yn falch o gael cydweithrediad dwfn a sefydlog gyda'n cydweithwyr rheolaidd o farchnadoedd Ewro, Gogledd America a'r Dwyrain Canol ac wedi ehangu'n llwyddiannus i farchnad Affrica yn ystod y pum mlynedd diwethaf. Mae gan YEWLONG yr anrhydedd i gael "China Advanced Enterprise of Hangzhou yn 2009", "Mentrau brand Allforio Enwog yn Hangzhou", "prif fentrau mewnforio ac allforio Hangzhou; cyflawni tystysgrifau CE, ROSH, EMC ac ati.\nEr mwyn cynnig dosbarthiad a storfa fodlon i'r cydweithwyr, gwellodd YEWLONG ei ffatri gyntaf yn 2008 gyda graddfa weithgynhyrchu o 30000㎡ ， gyda gofynion cynyddol cypyrddau ystafell ymolchi gan y cydweithredwyr sy'n tyfu fwyfwy, adeiladwyd yr ail ffatri yn 2014 gyda graddfa weithgynhyrchu o 27000㎡, erbyn hyn mae ganddo 2 linell gynhyrchu aeddfed ar gyfer cypyrddau ystafell ymolchi, yna eleni ， 2021 ， adeiladwyd y drydedd ffatri i gyrraedd mwy o alwadau gan y cwsmeriaid ， y dyddiau hyn mae gennym 15 o weithwyr Ymchwil a Datblygu gyda dros 12 mlynedd o brofiad dylunio ar gyfer OEM / ODM .\nI gael mwy o ddyluniadau rhagorol, i gasglu ystodau ehangach yn eich ystafell arddangos moethus, ymunwch â ni heddiw, byddwn yn sylweddoli'r hyn rydych chi'n disgwyl amdano.\n2021 ， rydyn ni ar y ffordd i greu mwy o wyrthiau, i chi ac i ni!


Dafydd (Michelangelo) - Wicipedia\nceflun gan Michelangelo\nCerflun enwog gan Michelangelo yw Dafydd (Eidaleg: David), sy'n bortread delfrydol yn y dull clasurol o'r brenin Dafydd, gorchfygwr Goliath yn yr Hen Destament a brenin Israel. Cafodd ei gerfio o farmor gan Michelangelo yn y cyfnod o 1501 i 1504. Fe'i ystyrir yn un o gampweithiau mawr byd celf ac yn un o uchafbwyntiau celf y Dadeni.\nY cerflun Dafydd gan Michelangelo\nMae'r cerflun, sy'n mesur 540 cm, yn portreadu Dafydd fel dyn ifanc athletaidd ond ymlaciedig o gymesuredd berffaith, yn gwbl noeth yn ôl yr arfer clasurol wrth bortreadu arwyr. Roedd yn arfer gan artistiaid ddangos Dafydd yn dal pen y cawr Goliath, ond dewisodd Michelangelo ei bortreadu fel ffigwr delfrydol sy'n ymgnawdoli ieuenctid gwrywaidd a chyfianwder. Cerfiodd yr artist Ddafydd ar ôl cyfnod yn Rhufain lle astudiodd gerfluniau o'r cyfnod Helenistaidd ac mae dylanwad yr arddull Groegaidd ar y gwaith yn amlwg. Ac eto ni ellir ei gamgymryd am gerflun Clasurol; mae ysbryd y Dadeni yn ei lenwi ac mae'n cychwyn pennod newydd yn hanes cerfluniaeth yn hytrach nag edrych yn ôl fel dynwarediad marw.\nCafodd Michelangelo ei gomisiynu i'w gerfio yn 1501, pan oedd yn 26 oed. Y bwriad oedd ei osod yn uchel ar un o archau eglwys gadeiriol Fflorens (Il Duomo), ond penderfynodd Tadau'r Ddinas ei osod o flaen y Palazzo Vecchio fel arwyddlun o ysbryd dinesig a brogarol Gweriniaeth Fflorens. Erbyn heddiw mae'r cerflun gwreiddiol yn cael ei gadw a'i arddangos yn amgueddfa'r Accademia yn Fflorens a cheir copi ohono o flaen y Palazzo Vecchio.\n↑ H. W. Janson, Histoire de l'Art (Paris, 1964), tud. 539.\n↑ Histoire de l'Art, tud. 539.\nWedi dod o "https://cy.wikipedia.org/w/index.php?title=Dafydd_(Michelangelo)&oldid=11010208"\nLast edited on 29 Tachwedd 2021, at 20:01\nNewidiwyd y dudalen hon ddiwethaf ar 29 Tachwedd 2021, am 20:01.


Caernarfon/Nantlle – Ardal 48 Salem/Plas y Nant PRN 15747\nLlun o un o'r pontydd ar Reilffordd Cledrau Cul Gogledd Cymru (sy'n cael ei haddasu fel Rheilffordd Ucheldir Cymru). Gallwch weld o edrych ar y coed a'r planhigion sut roedd yr ardal gyfan yn cyd-fynd â'r cysyniad o'r pictiwrésg ar ddiwedd y bedwaredd ganrif ar bymtheg.\nMae'n debyg bod yr ardal hon wedi'i datblygu gan berchnogion gwestai ar ddiwedd y bedwaredd ganrif ar bymtheg. Mae Hyde Hall yn sôn am harddwch yr ardal yn 1809-1811, gyda'i ‘choedwigoedd blodeuog' mewn ardal ddi-goed. Roedd yn eiddo i deulu'r Williams o'r Marl yng Nghreuddyn. Codwyd melin flawd ac adeilad hogi pladuriau yma. Roedd dwy chwarel fechan hefyd yn gweithio yma yn y bedwaredd ganrif ar bymtheg.\nPictiwrésg, tirwedd i ymwelwyr\nArdal gul yn Nyffryn Gwyrfai lle mae nifer o westai sylweddol o'r bedwaredd ganrif ar bymtheg, sy'n dal i gael eu defnyddio, yn ogystal â rhai ffermdai hŷn. Mae'n bosibl bod Plas y Nant wedi'i addasu o dŷ'r teulu Williams. Mae'n ymddangos mai canlyniad i agor Rheilffordd Cledrau Cul Gogledd Cymru drwy'r ardal yn 1877 yw'r datblygiad hwn, er nad oedd gorsaf yma tan 1922. Nid oes unrhyw waith bwriadol wedi'i wneud i blannu coed bythwyrdd na choed rhododendron, sy'n gorchuddio rhan o'r domen. Mae'r ardal yn cyd-fynd â'r cysyniad o'r pictiwrésg ar ddiwedd y bedwaredd ganrif ar bymtheg.


Alcohol Change UK | St Peter’s Without Gold\nYn dynn ar sodlau llwyddiant St Peter’s Without Original, daeth olynydd teilwng, Without Gold.\nFel ei ragflaenydd, mae Without Gold yn dod yn y botel hirgron hardd mae’r bragdy’n enwog amdani, wedi’i phatrymu ar gostreli cwrw’r y 18fed ganrif (fel pe bai un o gymeriadau T Llew Jones wedi pigo draw am beint).\nWrth agor y botel, fel yn achos yr Original, mae gwynt brag hyfryd codi. Wrth reswm, o gofio ei enw, cwrw llawer mwy golau yw hwn na’r llall, bron fel lager. Ond nid lager cyffredin mohono. Er mor felyn ei liw, mae’n llawer tebycach ei flas i gwrw Prydeinig traddodiadol o safon nag i Erdinger Alkoholfrei neu Heineken 0.0, er enghraifft.\nAm y tro bydd rhaid i chi ei fwynhau gartref, gan mai dim ond ar-lein mae fe ar gael (naill ai o’r bragdy neu gan ambell le arall). Ond cwrw yw hwn sy’n ysu am gael ei yfed mewn tafarn dda: mewn gardd gwrw wrth nant fyrlymus ar ddiwrnod braf, neu ar y sgiw wrth goelcerth o dân yn y gaeaf.\nMae Without Gold hefyd wedi’i ardystio’n figanaidd gan Gymdeithas y Figaniaid. Felly, cewch chi lymeitian gyda chydwybod tawel, gan wybod na ddioddefodd yr un pysgodyn er mwyn creu eich cwrw.


Ffeiriau gyrfaoedd | Coleg Brenhinol y Seiciatryddion\nEr i ni dderbyn newyddion calonogol eleni, mae ymdrechion i gynyddu cyfradd cwblhau hyfforddiant craidd mewn seiciatreg wedi bod yn llwyddiannus, ac wedi arwain at gyfradd gwblhau o 100% mewn hyfforddiant craidd yng Nghymru – ni allwn laesu dwylo.\nEleni rydym wedi gweithio i gynyddu'r gefnogaeth a gynigir i Aelodau wrth hyrwyddo'r proffesiwn, ynghyd â'n mentrau a'n hymgyrchoedd ein hunain-Mae hyn wedi cynnwys darparu adnoddau a chefnogaeth mewn nifer o ddigwyddiadau byrddau iechyd a Phrifysgol.\nCysylltwch â ni os yw eich bwrdd iechyd neu'ch ysgol feddygol yn cynnal cyfle lle gallwn ni gefnogi, rydym yn awyddus iawn i helpu.\nRydym hefyd wedi cynyddu ein hymgysylltiad ag ysgolion chweched dosbarth a cholegau drwy ddarparu cyfleoedd i fynychu a chyfrannu at wahanol gynadleddau a digwyddiadau academaidd.\nUn enghraifft wych o hyn oedd y myfyrwyr chweched dosbarth o ysgol uwchradd Radur i gefnogi cynhadledd ysgol feddygol 2019 y Coleg Brenhinol. Hwyluswyd hyn gyda chefnogaeth yr Athro Alka Ahuja, Dr Siobhan Henley, a'r timau trefnu o blith cymdeithasau seiciatrig Caerdydd ac Abertawe.\nMae hon yn rhaglen y gobeithiwn ei hymestyn yn y flwyddyn newydd ond mae'n wych ein bod wedi cael adborth mor gadarnhaol gan bobl ifanc ac ysgolion sydd eisoes wedi cymryd mantais.\nDysgwch fwy am ein gwaith gydag ysgolion.


TIRWEDDAU ANGLADDOL, EGLWYSIG A CHEWDLONOL\nNid yw’n fawr o syndod i dirwedd ddramatig Dyffryn Tanat ysbrydoli llawer o chwedlau yn ymwneud â dreigiau, cewri, seirff, ysbeilwyr, yn perthyn i’r tylwyth teg, tywysogion a seintiau. Cofnodwyd llawer o’r chwedlau am y tro cyntaf ar ddiwedd y 19eg ganrif a dechrau yr 20fed ganrif ond ymddengys eu bod yn adlewyrchu llên gwerin a thraddodiadau llawer cynharach, megis Craig Rhiwarth, Cwm Blowty a Chwm Pennant. Mae’r cysylltiad â gwrthrychau a lleoedd o fewn y dirwedd y credid eu bod o ddiddordeb hynafiaethol, darluniadwy neu ramantaidd mewn oes ddiweddarach yn arwyddocaol.\nYn chwedl Math fab Mathonwy yn y Mabinogi ceir esboniad dychmygol o darddiad yr enw Mochnant, (h.y. nant neu ddyffryn y moch), sef enw’r cwmwd, sydd wedi goroesi mewn nifer o enwau lleoedd modern, megis Llanrhaeadr-ym-Mochnant, Maes Mochnant, a Chastellmoch. Yn y chwedl, Mochnant yw un o’r lleoedd lle y treuliodd Gwydion noson tra oedd yn dod â moch i Math oddi wrth Pryderi, brenin Ceredigion.\nYn ôl traddodiad codwyd Maenhir y Maes Mochnant er mwyn rhoi terfyn ar y llanastr oedd yn cael ei greu yn y wlad oddi amgylch gan ddraig neu sarff. Lladdwyd y bwystfil pan daflodd ei hun yn erbyn y garreg a elwid hefyd yn Bost Coch, Post y wiber (Hancock 1871, 236; Sayce 1930, 750). Credid bod Pengarnedd ‘yn fyw o ddreigiau’, a’r enw a roddid ar un o’r lleoedd lle y llechent oedd Nant y Wiber ger Penygarnedd. Dywedid bod aelodau direidus o’r tylwyth teg yn cerdded Craig Rhiwarth, llecyn y dywedid y dylid ei ‘osgoi ar bob cyfrif’.\nCysylltir y cawr a adwaenir fel Cawr Berwyn â Chwm Blowty ac â Chwm Pennant. Dywedir i’r tair carreg enfawr sydd ar waelod Pistyll Rhaeadr, ym mlaen Cwm Blowty, gael eu taflu gan y cawr, ei wraig a’i forwyn wrth iddynt groesi’r rhaeadr ar eu ffordd i Bennant Melangell a gelwid y cerrig hynny yn Baich y Cawr, Baich y Gawres a Ffedogaid y Forwyn. Ar achlysur arall dywedir i Cawr Berwyn roi naid enfawr o gopa Moel Dimoel, y mynydd mwyaf sy’n ymddyrchafu uwchben Cwm Pennant, gan lanio mewn cae y dywedir ei fod yn dwyn yr enw Wern Blaen y Cwm (yr un cae efallai â’r cae a gelwid yn ‘Weirglodd Blaen y Cwm’ ac a restrir yn nosraniad y degwm) ar ochr arall y cwm gyferbyn â fferm Tyddyn yr Helig. Dywedid bod ffynnon o ddðr croyw, a lifodd allan cyn gynted ag y cyffyrddodd sawdl y cawr â’r tir, yn arfer dynodi’r fan lle y glaniodd, a gelwid y llethr y tu ôl i'r fferm yn ‘Baich y Cawr’. Mewn fersiwn arall neidiodd y cawr i mewn i fuarth Rhyd y Felin, un o’r ffermydd wrth droed Moel Dimoel.\nMae gan yr asgwrn morfil mawr sydd wedi’i osod ar wal corff eglwys Pennant Melangell ddau enw gwahanol, sef Asen y Gawres ac Asen Melangell (nawddsant yr eglwys). Mewn un adroddiad dywedir iddo ‘gael ei ddarganfod mewn bedd lle y dywedid bod Melangell wedi’i chladdu’ ond dywed adroddiad cynharach y mae’n debyg ei fod yn fwy dibynadwy iddo gael ei ddarganfod ar y mynydd rhwng y Bala a Phennant Melangell, er nad esbonnir beth roedd yn ei wneud yma.\nCysylltir nifer o leoedd yng Nghwm Pennant a’r ardal o’i amgylch â’r Gwylliaid Cochion, sef criw o ysbeilwyr chwedlonol o Ddinas Mawddwy yn y 15fed ganrif a’r 16eg ganrif. Dywedid iddynt ysbeilio Dyffryn Tanat yn aml ac fe’u cysylltir ag ardaloedd cyfagos eraill. Yn yr un modd dywedir i nifer o fodrwyon a darnau arian gael eu darganfod o dan garreg wastad fawr a gelwir yn Bwrdd y Gwylliaid Cochion sydd rywle ger blaen Cwm Llech. Yn ôl y traddodiad lleol, dangosai’r rhychau ar gerrig mawr naturiol ger pen Cwm Llech ac ar gopa’r Gribin, ar ochr arall Cwm Pennant, y fan lle'r oedd y Gwylliaid Cochion wedi hogi eu clefyddau.\nTirweddau angladdol a defodol cynhanesyddol diweddarach\nMae cofebau angladdol a defodol cynhanesyddol sy’n dyddio o gyfnod cynhanesyddol diweddarach wedi’u dosbarthu’n eang ar hyd a lled Dyffryn Tanat. Mae llawer ohonynt yn nodweddion tirwedd pwysig yn y dirwedd heddiw, yn enwedig ar y tir uwch yng ngorllewin yr ardal. Nid astudiwyd yr un o’r cofebau o fewn ei thirwedd hanesyddol gan ddefnyddio technegau modern, ond mae cymhariaeth â’r cofebau hynny a astudiwyd mewn mannau eraill yn awgrymu mai’r tebycaf yw eu bod yn cynrychioli beddrodau o ddiwedd Oes y Cerrig hyd at ganol yr Oes Efydd, yn ystod y cyfnod 3,000-1,2000 CC. Dim ond cyfran o’r nifer wreiddiol o safleoedd sydd wedi goroesi hyd heddiw. Ni chynhwyswyd yn yr astudiaeth bresennol rai safleoedd cofnodedig a ddinistriwyd neu na ellir dod o hyd iddynt bellach ar y ddaear, nac ychwaith nifer o safleoedd a allant fod wedi’u dynodi gan dystiolaeth enwau lleoedd.\nGellir dosbarthu’r mwyafrif o’r safleoedd ar y tir uwch yn feddrodau crynion, yn garneddau cylchog, ac yn feini hirion. At ei gilydd cofebau angladdol yw’r beddrodau crynion, a adeiladwyd naill ai o bridd neu’n fwy aml o gerrig. Fe’u cysylltir naill ai â chladdu mewn pridd neu â chorfflosgi. Dangosodd cloddfeydd a gynhaliwyd mewn mannau eraill ym Mhrydain fod beddrodau neu garneddau mewn rhai achosion yn gorwedd dros fedd un unigolyn uchel ei statws o fewn y llwyth. Er hynny, mewn achosion eraill, dangoswyd y gallai’r garnedd fod wedi’i defnyddio ar gyfer claddu mwy nag un unigolyn, a hynny dros gyfnod o gannoedd o flynyddoedd. Mewn rhai achosion dangoswyd bod gan garneddau adeiladwaith mewnol cymhleth yn cynnwys beddrodau â chylchoedd o gerrig, cyrbau, a chistiau wedi’u leinio â cherrig. Ni wyddys yn iawn pa ganran o boblogaeth Oes Newydd y Cerrig a’r Oes Efydd a gladdwyd fel hyn, ond mae yna dystiolaeth dda sy’n dangos i’r math hwn o ymarfer claddu beidio yn ystod y cyfnod rhwng canol a diwedd yr Oes Efydd, ac iddo gael ei ddisodli gan y math o fynwent amlosgi a ddarganfuwyd ym Mhennant Melangell (gweler isod).\nMae carneddau cylchog yn fath arall o heneb sy’n perthyn i’r cyfnod hwn. Dangoswyd bod yna gysylltiad rhwng y carneddau hyn a beddrodau, celciau angladdol symbolaidd, a hefyd gweithgarwch yr ymddengys ei fod yn ddefodol ei natur. Yn yr un modd cysylltwyd meini hirion â gweithgarwch defodol yr Oes Efydd, er ei bod yn bosibl bod rhai ohonynt yn cynrychioli arwyddion terfyn llawer mwy diweddar. At ei gilydd mae’r meini hirion i’w canfod ar dir uwch, ac eithrio wrth gwrs faen hir ardderchog Maes Mochnant sy’n 3.65m o uchder ac sy’n gorwedd ar lawr y dyffryn i’r de-ddwyrain o Lanrhaeadr-ym-Mochnant. Cynrychiolir gweithgarwch defodol yr Oes Efydd gan gylch cerrig a rhes gerrig Rhos-y-Beddau a chylch cerrig Cwm Rhiwiau ger blaenddyfroedd Afon Rhaeadr, uwchben Pistyll Rhaeadr.\nYmhlith mathau pwysig eraill o henebion y mae ffosydd cylchog, heneb sy’n debygol o fod yn feingylch a dau gylch pwll, ac y mae pob un ohonynt wedi’i leoli ar lawr y dyffryn. Mae pob un o’r mathau hyn o henebion yn safleoedd a ddynodir gan gnydau ac a ddarganfuwyd o ganlyniad i ragarchwilio a wnaed o’r awyr, ac fel rheol nid ydynt wedi goroesi fel cloddweithiau y gellir eu gweld ar lefel y ddaear. Mae’n debyg bod y ffosydd cylchog at ei gilydd yn cynrychioli carneddau sy’n debyg i feddrodau crynion a charneddau’r ucheldiroedd a nodwyd uchod. Mae’n debyg bod gan y mwyafrif ohonynt dwmpathau pridd a lefelwyd ers yr adeg hynny o ganlyniad i aredig, er bod yr hyn a all fod yn feddrod crwn mawr wedi goroesi hyd heddiw fel twmpath ger maen hir Maesmochnant, rhywbeth sy’n anarferol. Mae’r heneb sy’n debygol o fod yn feingylch a’r ddau gylch pwll i gyd wedi’u lleoli yn agos at ei gilydd i’r de-ddwyrain o Lanrhaeadr-ym-Mochnant ac mae’n debyg eu bod yn cynrychioli cyfadeilad defodol yn yr iseldir sy’n debyg i’r cyfadeilad yn yr ucheldir a nodwyd yng nghyffiniau Rhos-y-beddau. Math o heneb a amgaeir gan glawdd crwn yw’r heneb sy’n debygol o fod yn feingylch, ac mae’n bosibl bod y ddau gylch pwll yn gylchoedd pren yn wreiddiol.\nFel y nodwyd uchod, mae ein gwybodaeth am ddosbarthiad y safleoedd hyn yn Nyffryn Tanat yn rhannol ac yn ddamweiniol. Y tebyg yw i’r safleoedd yn yr ucheldiroedd, sydd wedi’u lleoli mewn ardaloedd o amaethu ymylol, oroesi oherwydd y defnydd llai dwys a wneid o’r tir yn yr ardaloedd hyn, tra bod yr amaethu grawn dwys ar y tir amaethyddol ysgafnach a gwell ei safon ar lawr y dyffryn wedi helpu olion cnydau i ffurfio a ddefnyddiwyd i nodi’r safleoedd. Hefyd i ryw raddau mae dosbarthiad y safleoedd yn yr ucheldiroedd yn ddibynnol ar ardaloedd lle y cyflawnwyd gwaith maes mwy dwys – gan fod y gwaith maes a gyflawnwyd yn ystod y blynyddoedd diwethaf wedi canolbwyntio ar gornel dde-orllewinol yr ardal. Enghraifft o safleoedd sydd wedi goroesi a hynny mewn dull detholiadol yw’r math anarferol o safle angladdol neu ddefodol cynhanesyddol a ddarganfuwyd wrth gloddio yn eglwys Pennant Melangell. Roedd yn rhan o fynwent amlosgi o ganol yr Oes Efydd, yn dyddio o’r cyfnod tua 1,200 CC.\nEr nad oes fawr ddim tystiolaeth o’r aneddiadau a fodolai yn ystod y cyfnod hwn, mae nifer gyffredinol yr henebion yn dangos bod pobl wedi ymsefydlu ar hyd ac ar led Dyffryn Tanat erbyn y cyfnod hwn. Dengys dosbarthiad yr henebion, ar waelod y dyffrynnoedd ac ar gopaon y mynyddoedd fod pobl yn gwneud defnydd o ystod eang o gynefinoedd gwahanol yr adeg honno. Mae’n bosibl bod y dosbarthiad hwn eisoes yn adlewyrchiad o’r patrwm trawstrefa rhwng aneddiadau sefydlog yn yr iseldir ac aneddiadau dros dro yn yr ucheldir y gwyddys ei fod yn bodoli yn yr ardal tan tua’r 18fed ganrif.\nMae’r cyfadeiladau defodol yn Rhos-y-beddau a ger Maesmochnant yn awgrymu bod ardaloedd penodol wedi’u dynodi’n dirweddau defodol yn y cyfnod cynnar hwn. Yn yr un modd, mae’r beddrodau crynion yr ymddengys eu bod wedi’u crynhoi yn yr ucheldiroedd yng nghornel dde-orllewinol y dirwedd hanesyddol ac ar lawr y dyffryn yn y gornel dde-ddwyreiniol fel pe baent yn dynodi rhai ardaloedd yn dirweddau angladdol. Yn achos y cyfadeiladau ar lawr y dyffryn o leiaf mae yna gyffelybiaeth rhwng y cyfadeiladau defodol cynhanesyddol diweddarach ac ardaloedd mynwentydd yr awgrymwyd eu bod yn bodoli mewn rhannau eraill o wahanfa ddðr Hafren uchaf. Yn achos y ddau gyfadeilad yn Nyffryn Tanat mae yna awgrymiadau clir bod eu lleoliadau o fewn y dirwedd yn llawn arwyddocâd – gyda Rhos-y-beddau wedi’i leoli ger blaenddyfroedd Afon Rhaeadr, uwchben rhaeadrau enwog Pistyll Rhaeadr, a chyfadeilad Maesmochnant wedi’i leoli o fewn rhan letaf llawr dyffryn Tanat uchaf, rhwng ei chymer ag Afon Rhaeadr ac Afon Iwrch.\nEr ei bod yn debyg bod carneddau yn yr ucheldiroedd a ffosydd cylchog yn yr iseldiroedd yn rhannu swyddogaeth debyg fel henebion angladdol mae yna arwyddion bod gan yr henebion mewn gwahanol leoliadau arwyddocâd gwahanol o ran y dirwedd. Mae llawer o’r beddrodau crynion yn yr ucheldiroedd yng ngogledd-orllewin yr ardal, er enghraifft, yn henebion unig sydd wedi’u gosod ar bennau bryniau neu mewn lleoliadau amlwg eraill. I’r fath raddau nes y credid bod rhai ohonynt yn darnodi gwahanol derfynau gwleidyddol a gweinyddol. Er enghraifft mae’r garnedd ym Moel Sych, sydd bron yn 830m o uchder ac sydd wedi’i lleoli ger blaen gogleddol Dyffryn Tanat, wedi dynodi’r fan lle y mae terfynau Sir Feirionnydd, Sir Drefaldwyn a Sir Ddinbych yn cyfarfod ers iddynt gael eu creu gan y Ddeddf Uno ym 1536, ac yn ystod y canrifoedd cyn hynny mae’n debyg ei bod wedi dynodi’r fan lle y cyfarfu cymydau canoloesol Edeyrnion, Mochnant Is Rhaeadr a Mochnant Uwch Rhaeadr. Yn wir, mae’n bosibl bod carneddau cynhanesyddol mewn lleoliadau amlwg yn yr ucheldiroedd wedi’u defnyddio i ddynodi tiriogaethau gwahanol ers iddynt gael eu hadeiladu - gan y byddai’r weithred o gladdu olion hynafiaid y llwyth o fewn carnedd wedi helpu i nodi terfynau tiriogaeth yr oedd y llwyth hwnnw'n hawlio.\nYn achos rhai o’r beddrodau a leolir yn yr iseldir mae’n glir bod patrwm gwahanol yn cael ei gynrychioli. Yn Banadla, i’r dwyrain o Langedwyn gellir gweld yn glir i fyny at bump neu chwech o ffosydd cylchog wedi’u gosod mewn sawl llinell. Efallai bod pob un o’r grwpiau’n cynrychioli claddfeydd gwahanol grwpiau llwythol, ac mewn rhai achosion mae’r ffaith iddynt gael eu gosod mewn llinellau yn dangos o bosibl iddynt gael eu gosod ar hyd terfyn neu ar hyd ymylon caeau, fel yr awgrymir gan dystiolaeth o ardaloedd eraill ym Mhowys.\nAr wahân i’r ffaith eu bod yn bwysig ynddynt eu hunain, mae nifer o’r henebion angladdol a defodol hyn o’r cyfnod cynhanesyddol yn bwysig hefyd am eu bod yn cadw dyddodion megis arwynebau daear claddedig o dan feddrodau crynion a phriddoedd claddedig mewn ffosydd cylchog sy’n cynnwys tystiolaeth bwysig y gellir ei dyddio’n fanwl gywir yn ymwneud ag amgylchedd cynnar Dyffryn Tanat a hanes y defnydd a wneid o’i dir.\nGweithgarwch angladdol a defodol ar ddiwedd y cyfnod cynhanesyddol ac yn ystod y cyfnod Brython-Rufeinig\nYchydig o dystiolaeth sydd wedi goroesi o weithgarwch angladdol neu ddefodol ar ddiwedd yr Oes Efydd neu drwy’r Oes Haearn a’r cyfnod Brython-Rufeinig (700CC – OC 400). Yn wir yr unig dystiolaeth o weithgarwch crefyddol a all ddod o fewn y cyfnod hwn yw’r tri phen ‘Celtaidd’ nad oes sicrwydd ynghylch eu dyddiad na’u swyddogaeth a adeiladwyd yn ffasâd y tþ yng Nglantanat-isaf yng nghornel dde-ddwyreiniol Dyffryn Tanat, tþ sy’n dyddio o ganol yr 17eg ganrif.\nNid yw’r ffaith nad oes tystiolaeth o weithgarwch angladdol yn Nyffryn Tanat yn ystod y cyfnod hwn yn anarferol o bell ffordd, gan nad oes fawr ddim tystiolaeth i’w chael unrhyw le arall o fewn yr ardal, ac o ganlyniad ymddengys bod beddrodau'r cyfnodau hyn ac yn wir feddrodau yr Oes Efydd ddiweddarach ar ffurf nas cynrychiolir yn y cofnod archeolegol.\nGwyddys ei bod yn bosibl bod yna fynwent gladdu Gristnogol gynnar o ryw ddeugain neu fwy o feddau wedi’u trefnu mewn rhesi a allai fod yn bwysig, a hynny ar sail olion cnydau ym Meysydd, ryw 1.5km i’r de-ddwyrain o Lanrhaeadr-ym-Mochnant. Ychydig sy'n hysbys am y safle hwn, fodd bynnag, ac er nad yw wedi’i ddyddio’n fanwl gywir mae’n bosibl ei fod yn perthyn i’r cyfnod Cristnogol cynnar a’i fod yn rhagflaenu sefydlu eglwys y clas a’r fynwent yn Llanrhaeadr-ym-Mochnant. Mae’n bosibl felly ei bod yn dyddio o’r cyfnod rhwng y 5ed ganrif a’r 9fed ganrif neu’r 10fed ganrif. Oherwydd y ffaith bod y fynwent yn agos at y cyfadeilad angladdol a defodol cynhanesyddol ym Maesmochnant (gweler uchod) mae yna bosibilrwydd, fel yn eglwys Pennant Melangell, a nodir isod, fod y fynwent baganaidd gynharach wedi parhau mewn rhyw ffordd neu ei bod wedi cael ei hailddefnyddio.\nGwyddys am bum eglwys ganoloesol yn Nyffryn Tanat – Dogfan Sant, Llanrhaeadr-ym-Mochnant, Cynog Sant, Llangynog a Santes Melangell, Pennant Melangell, Sant Garmon, Llanarmon Mynydd Mawr a Chedwyn Sant, Llangedwyn. Mae’r eglwysi yn Llanrhaeadr-ym-Mochnant, Llangynog a Phennant i gyd wedi’u lleoli o fewn trefgorddau sy’n dwyn yr enw Tre’r-llan – sef, mae’n debyg, y prif drefgordd o fewn pob un o’r plwyfi canoloesol, ond fel y nodwyd mewn man arall dim ond yn Llanrhaeadr-ym-Mochnant y ceir tystiolaeth glir fod yr eglwys yn rhan o anheddiad cnewyllol canoloesol.\nAr sail tystiolaeth y gwaith maen cerfluniedig sefydlwyd safle eglwysig yn Llanrhaeadr-ym-Mochnant erbyn o leiaf y 9fed ganrif ar lan ogleddol Afon Rhaeadr. Mae’n amlwg ei bod yn eglwys bwysig yn gynnar yn ei hanes ac er mai ychydig sy'n hysbys am hanes cynnar y safle mae wedi’i leoli o fewn mynwent gromliniol fawr ac mae ganddi gysylltiadau â brenhinoedd ac mae’n cadw darnau o feddrod Romanésg sydd o bosibl wedi’i chysegru i’r nawddsant, sef Dogfan Sant. Yn yr un modd ceir olion beddrod Romanésg ym Mhennant Melangell. Fe’i sefydlwyd yn gynt nag eglwys Llanrhaeadr-ym-Mochnant, tua’r 8fed ganrif o bosibl, ac fe’i cysylltir â chwedl Melangell. Er na ellir pennu dyddiad pendant i’r chwedl ac er ei bod yn hanesyddol annibynadwy, mae’r chwedl yn bwysig oherwydd y cwestiynau y mae’n eu codi am strwythur cynnar yr eglwys Gristnogol yn Nyffryn Tanat. Mae’r fersiwn ysgrifenedig cynharaf sydd wedi goroesi yn destun Lladin o ddechrau’r 16eg ganrif ond mae’n debyg ei fod yn seiliedig ar ffynonellau ysgrifenedig neu lafar sy’n dyddio yn ôl i’r 13eg ganrif o leiaf. Darlunnir y stori hefyd ar y groglen gerfiedig gywrain yn eglwys Santes Melangell sy’n dyddio o’r 15fed ganrif.\nMae’r chwedl yn adrodd hanes Brochwel, tywysog Powys, a oedd yn hela mewn lle o’r enw Pennant pan ddaeth ar draws gwyryf hardd o’r enw Melangell (Monacella) mewn llwyn, ac yn cael lloches ym mhlygiadau ei sgerti roedd ysgyfarnog a oedd yn cael ei ddilyn gan gŵn y tywysog. Gofynnodd Brochwel iddi ym mha le yr oedd yn byw ac atebodd hithau ei bod wedi byw ar ei phen ei hun yn y diffeithwch hwn ers blynyddoedd lawer, ar ôl iddi ffoi o Iwerddon, ei gwlad enedigol, i ddianc rhag priodi uchelwr yr oedd ei thad, y brenin, am ei gorfodi i’w briodi. Rhoddodd Brochwel y tiroedd iddi yn noddfa am byth, a sefydlwyd lleiandy yno gan Melangell.\nMae’r chwedl yn rhoi i ni nifer o ddelweddau symbolaidd cynnar a phwysig o’r dirwedd yr ymddengys eu bod yn rhan hanfodol o’r chwedl wreiddiol ac sydd wedi’u gwreiddio’n ddwfn yng Nghwm Pennant – sef tiroedd hela’r brenin, y diffeithwch a’r goedwig (rubum guendam et spinosum). Mae’n bosibl mai’r goedwig a bortreadir gan y dail toreithiog mewn dull Celtaidd diweddar sy’n addurno’r beddrod Romanésg.Themâu eraill sy’n rhedeg drwy’r chwedl yw’r rhai sy’n ymwneud â noddfa a pharhad, h.y. lle sydd wedi’i osod ar wahân i’r byd fel lloches dragwyddol (perpetuum sit asylum). Saif yr eglwys ym Mhennant, fel eglwys Dogfan Sant yn Llanrhaeadr-ym-Mochnant, o fewn mynwent gromliniol gymharol fawr. Y gred yn draddodiadol yw bod y fynwent hon yn dynodi’r noddfa, ac mae hefyd yn cael ei hamgylchynu gan gylch o goed yw mawr a hen iawn. Mae’r rhannau cynharaf o’r eglwys sydd wedi goroesi yn dyddio o’r 12fed ganrif ac fe’u hadeiladwyd fel pererinfa ac i orchuddio beddrod Melangell, a hynny efallai o dan nawdd yr uchelwr Rhirid Flaidd a ddisgrifir yn un o englynion Cynddelw, bardd mwyaf Cymru yn ail hanner y 12fed ganrif, fel ‘Perchennog Pennant’ (Priodawr pennant pennaf). Mae Cynddelw hefyd yn cysylltu Rhirid â Dinmawr neu Foel Dimoel, y bryn amlwg ar ochr ddeheuol Cwm Pennant, bryn a gysylltir â chwedl Cawr Berwyn. Mae chwedl Melangell hefyd wedi’i gosod yn y dirwedd oddi amgylch – a gelwir sil carreg rai cannoedd o fedrau i’r de o’r eglwys a nodwyd yn gyntaf gan Thomas Pennant yn y 18fed ganrif ac yr arysgrifennwyd y geiriau ‘St Monacella’s Bed’ arni rywbryd tua diwedd y 19eg ganrif yn ôl pob tebyg yn Gwely Melangell. Mae’n debyg mai tarddiad gwerin sy’n gyfrifol am y cysylltiad hwn a’r tebyg yw bod yr enw’n tarddu o gae cyfagos o’r enw Cae Gwelu, sy’n cyfeirio at system Gymreig ganoloesol o ddal tir gan grðp teuluol.\nDaeth beddrod Melangell ym Mhennant yn ganolfan bwysig yn ystod y cyfnod canoloesol. Mae’n amlwg o gerddi Guto’r Glyn ei bod yn denu, erbyn y 15fed ganrif, bererinion o hirbell a geisiai feddyginiaeth at eu salwch; ystyrid hefyd ei bod yn orffwysfan derfynol ar gyfer cyn bererinion. Yn ystod y cyfnod canoloesol ac ar ddechrau’r cyfnod ôl-ganoloesol roedd yr eglwys, fel mewn mannau eraill yng Nghymru, yn ganolbwynt pwysig ar gyfer y gymuned wledig wasgaredig a wasanaethid ganddi. Mewn cyfarfodydd a gynhelid yn festri’r eglwys trafodid gwahanol faterion yn ymwneud â’r plwyf, megis cynnal a chadw’r ffyrdd, prentisiaethau a gweinyddu’r cymorth a roddid i’r tlodion.\nDaeth y llan – gydag ystyr llan yma yn golygu’r ardal o amgylch yr eglwys yn ogystal â chlos yr eglwys – yn ganolfan ar gyfer amryw weithgareddau masnachol gan gynnwys gemau pêl, ffeiriau a gðyl flynyddol y mabsant. Mae gan y lawnt fach sydd ychydig y tu hwnt i borth y fynwent ym Mhennant Melangell syn perthyn i’r cyfnod megalithig dalwrn ceiliogod a buwyd yn defnyddio’r lawnt hyd at ddiwedd y 18fed ganrif o bosibl ar gyfer perfformiadau theatrig. Gyda thwf Piwritaniaeth yn ystod y 18fed ganrif ac ar ddechrau’r 19eg ganrif rhoddwyd terfyn ar lawer o’r gweithgareddau hyn, a lleihaodd pwysigrwydd eglwys y plwyf fel canolbwynt o ganlyniad i symudiad o ran y boblogaeth a’r cynnydd yn nifer y capeli anghydffurfiol ledled y wlad.\nMae llawer i’w ddysgu o hyd am dirwedd blwyfol gynnar Dyffryn Tanat. Roedd eglwysi'r plwyf eisoes yn bodoli erbyn canol y 13eg ganrif ym Mhennant Melangell, Llangynog a Llanrhaeadr-ym-Mochnant. Eglwys y clas neu fameglwys oedd Llanrhaeadr o dan reolaeth abad lleyg, a hyd efallai ryw adeg rhwng y 9fed ganrif a’r 11eg ganrif mae’n bosibl mai hi oedd y brif eglwys neu’r unig eglwys ym Mochnant, a hithau yn ganolbwynt plwyf eglwysig mawr oedd yn cyd-fynd â thiriogaeth y cantref. Erbyn diwedd y 13eg ganrif ac ar ôl i Fochnant gael ei isrannu yn ddau gwmwd cyfansoddol, eithriad prin oedd Llanrhaeadr o un plwyf yn cyd-fynd â chwmwd cyfan – sef Mochnant Is Rhaeadr. Yr adeg honno roedd yr eglwysi yn Llanarmon Mynydd Mawr a Llangedwyn yn gapeli (capellae) oedd yn ddibynnol ar Lanrhaeadr a dim ond yn ddiweddarach y daethant yn eglwysi plwyf annibynnol ohonynt eu hunain.\nYmddengys fod y stori ym Mochnant Uwch Rhaeadr yn fwy cymhleth. Roedd rhan sylweddol o’r cwmwd yn rhan o blwyf Llanrhaeadr, ac roedd y gweddill ohono wedi’i rannu rhwng plwyfi Pennant Melangell a Llangynog, yn ogystal â Hirnant a Llanwddyn. Mae’n bosibl bod hyn yn adlewyrchu’r ffaith i ardal eglwysig fwy o faint oedd wedi’i seilio ar eglwys y clas yn Llanrhaeadr-ym-Mochnant gael ei rhannu. Yn wir, mae yna awgrymiadau i eglwysi fel Santes Melangell ym Mhennant Melangell ddechrau o bosibl fel mynwentydd amgaeëdig yn unig, ac mai dim ond mor ddiweddar â’r 11eg ganrif neu’r 12fed ganrif y sefydlwyd eglwysi yno. Mae yna dystiolaeth bellach i awgrymu y gall hanes Pennant Melangell fod wedi bod yn fwy cymhleth byth, gan fod y fynwent Gristnogol gynnar fel pe bai wedi’i sefydlu uwchben mynwent baganaidd sy’n perthyn i ganol yr Oes Efydd. Ymddengys fod hyn yn brawf hynod o barhad o fewn y dirwedd.\nSafleoedd eraill â chysylltiadau eglwysig\nYmhlith safleoedd eraill â chysylltiadau eglwysig pwysig yn Nyffryn Tanat y mae dwy ffynnon sanctaidd – ffynnon Dogfan Sant ar y bryniau uwchben Cwm Rhaeadr a Ffynnon Cwmewyn ar y bryn uwchben Pennant Melangell a phlasty canoloesol yng Ngwernfeifod sy’n perthyn i Abaty Glyn y Groes. Efallai fod yna arwyddocâd i’r ffaith mai o fewn yr abaty y ceir safle ffynnon Dogfan Sant. Mewn rhai achosion mae tystiolaeth o ddefodau crefyddol nad oes fawr ddim tystiolaeth arall ohonynt wedi goroesi mewn enwau lleoedd. Mae fferm Tyn-y-cablyd ger tarddiad Afon Tanat, ym mlaen Cwm Pennant, yn cymryd ei enw o Ddydd Iau Cablyd, sef y dydd, yn ôl traddodiad, y golchai pobl o dras uchel draed y tlodion a rhoi anrhegion iddynt. Nid oes amheuaeth na chollwyd y traddodiad hwn a llawer o draddodiadau eraill a gysylltid â rhannau eraill o’r dirwedd gyda thwf Protestaniaeth, o’r 16eg ganrif ymlaen.\nYn Nyffryn Tanat roedd gweithgarwch gan yr anghydffurfwyr cynnar yn gymharol fach a thystiolaeth sy'n dilyn y diwygiad Methodistaidd a welwyd ar ddechrau y 19eg ganrif yw'r dystiolaeth archeolegol o anghydffurfiaeth sydd wedi goroesi. Mae’n cynnwys llawer o gapeli sy’n perthyn yn bennaf i’r Methodistiaid Wesleaidd, y Methodistiaid Calfinaidd, a’r Annibynwyr. Fel mewn mannau eraill yng Nghymru mae dwy duedd yn amlwg o ran dosbarthiad y capeli anghydffurfiol o fewn y dirwedd. Yn gyntaf, codwyd capeli yn y nifer gymharol fach o aneddiadau cnewyllol sef Llangynog, Pen-y-bont Fawr a Llanrhaeadr-ym-Mochnant. Yn ail, gwelwyd cynnydd sylweddol yn nifer yr addoldai yng nghefn gwlad ar y tir uwch i ffwrdd o lawr y dyffrynnoedd, fel arfer heb fod yn fwy na 2-3km oddi wrth ei gilydd. Mae hyn yn cynrychioli proses a arweiniodd at wneud sylw cyffredin mewn perthynas â’r gororau bod ‘poblogaeth yr ucheldiroedd yn gynulliedfa o Anghydffurfwyr yn hytrach nag o Eglwyswyr’.


Benthyciadau a Grantiau USDA ar gyfer Trwsio Cartrefi Sengl\nBenthyciadau a Grantiau ar gyfer Trwsio Cartrefi Sengl\nMae Adran Amaeth yr Unol Daleithiau (USDA) yn cynnig benthyciadau a grantiau llog isel i berchnogion tai isel iawn mewn ardaloedd gwledig cymwys ar gyfer rhai gwelliannau i'w cartrefi. Yn benodol, mae Rhaglen Benthyciadau Atgyweirio Tai a Theuluoedd Sengl USDA yn cynnig:\nBenthyciadau i berchnogion tai cymwys iawn i atgyweirio, gwella neu foderneiddio eu cartrefi. Gellir defnyddio benthyciadau i atgyweirio, gwella, neu foderneiddio'r cartref, neu i ddileu peryglon iechyd a diogelwch o'r cartref.\nGrantiau i berchnogion tai cymwys incwm isel iawn oedrannus. Rhaid defnyddio grantiau i ddileu peryglon iechyd a diogelwch o'r cartref.\nEr mwyn bod yn gymwys i gael benthyciadau neu grantiau, rhaid i ymgeiswyr:\nBod yn berchnogion ac yn byw yn y cartref;\nBod yn ddinesydd yn yr Unol Daleithiau neu'n byw yn yr Unol Daleithiau ar ôl cael statws preswylydd parhaol (cerdyn gwyrdd) cyfreithiol ;\nBod yn ariannol yn methu â chael credyd fforddiadwy mewn man arall;\nCael incwm teuluol cyfunol islaw 50% o incwm canolrifol yr ardal; a\nAr gyfer grantiau, dylech fod yn 62 oed neu'n hŷn ac yn methu â thalu ad-dalu benthyciad atgyweirio cartref confensiynol yn ariannol.\nBeth yw Ardal Gymwys?\nYn gyffredinol, mae benthyciadau a grantiau Rhaglen Benthyciadau Atgyweirio Tai Unedau Teulu Unigol Teulu ar gael yn gyffredinol i berchnogion tai mewn ardaloedd gwledig gyda phoblogaethau cymunedol o lai na 35,000. Mae'r USDA yn darparu tudalen we lle gall darpar ymgeiswyr wirio eu cyfeiriad i benderfynu ar eu cymhwyster ar-lein.\nO fewn y cyfyngiad poblogaeth, mae benthyciadau a grantiau ar gael ym mhob un o'r 50 gwlad, Puerto Rico, Ynysoedd y Virgin yr UD, Guam, Samoa Americanaidd, Tiriogaeth y Gogledd a Thiroedd yr Ymddiriedolaeth yn Ynysoedd y Môr Tawel.\nMae benthyciadau hyd at $ 20,000 a grantiau hyd at $ 7,500 ar gael.\nFodd bynnag, efallai y bydd rhywun sy'n 62 oed neu'n hŷn yn gymwys ar gyfer benthyciadau a grantiau cyfunol sy'n cyfateb i hyd at $ 27,500.\nBeth yw Telerau'r Benthyciadau neu'r Grantiau?\nO'i gymharu â benthyciadau trwsio cartref confensiynol, gyda chyfraddau llog yn cyfartalog dros 4.5%, mae telerau benthyciadau'r USDA yn ddeniadol iawn.\nMae cyfraddau llog benthyciad yn sefydlog ar 1%.\nGellir ad-dalu benthyciadau dros gyfnod o 20 mlynedd.\nMae angen gwasanaeth teitl llawn ar gyfer benthyciadau o $ 7,500 neu fwy. (Ffioedd gwasanaeth teitl yw'r costau sy'n gysylltiedig â chyhoeddi polisi yswiriant teitl i'r benthyciwr.)\nMae gan grantiau derfyn oes o $ 7,500.\nNid oes raid ad-dalu grantiau oni bai bod y tŷ yn cael ei werthu mewn llai na 3 blynedd.\nOs gall yr ymgeisydd ad-dalu rhan, ond nid yr holl gostau, efallai y cynigir cyfuniad o fenthyciad a grant i'r ymgeisydd.\nOes yna ddyddiadau cau i'w cymhwyso?\nCyn belled â bod y Gyngres yn parhau i ariannu'r rhaglen yn y gyllideb ffederal flynyddol , gellir cyflwyno ceisiadau am y benthyciadau a'r grantiau bob blwyddyn.\nPa mor hir y mae'r cais yn ei gymryd?\nMae ceisiadau am fenthyciadau a grantiau yn cael eu prosesu yn y drefn y cânt eu derbyn. Gall amseroedd prosesu amrywio yn dibynnu ar argaeledd arian yn ardal yr ymgeisydd.\nI ddechrau'r broses, dylai ymgeiswyr gwrdd ag arbenigwr benthyca cartref USDA yn eu hardal am gymorth gyda'r cais.\nPa Gyfreithiau sy'n Llywodraethu'r Rhaglen hon?\nMae Rhaglen Benthyciadau Atgyweirio Tai a Theuluoedd Sengl yn cael ei awdurdodi a'i reoleiddio o dan Ddeddf Tai 1949 fel y'i diwygiwyd (7 CFR, Rhan 3550) a House Bill HB-1-3550 - Llawlyfr Swyddfa Maes Benthyciadau Tai Teulu Uniongyrchol a Grantiau Uniongyrchol.\nSylwer: Gan fod y deddfau uchod yn ddarostyngedig i welliant, dylai ymgeiswyr gysylltu ag arbenigwr benthyca cartref USDA yn eu hardal ar gyfer manylion y rhaglen gyfredol.\nBeth yw'r Diffiniad o Gasglu?\n5 Rhesymau Cynghrair Casineb Americanwyr\nSut i Amnewid Cerdyn Nawdd Cymdeithasol Coll neu Wedi'i Dwyn\nY Diwygiadau Cyntaf 10 i'r Cyfansoddiad\nAmerica yn Gyntaf - Arddull 1940au\nNid oes Llywydd i Dwyn i gof Llywydd\nSut mae'r Llywydd yn cael ei ethol\nHanes Nenfwd Dyled yr Unol Daleithiau\nPysgod Slash, Pine Melyn Deheuol\nHyrwyddwyr NFL (1920 - Presennol)\nMenyw Cyntaf i Bleidleisio - Hawlwyr\nTaro i lawr ar y Ball Golff I'w Gwneud i Fyny\nIMSI TurboFLOORPLAN Instant Architect v. 12 - Meddalwedd i Chi?\nPa Faint o Fethiannau a Fethir A Oes gan Tiger Woods ar y Taith PGA?\nSpiniau Sglefrio Iâ Sylfaenol\nSut i gael tocynnau am ddim i unrhyw sioe siarad hwyr neu nos yn ystod y dydd\n8 Llefydd i Ymweld â'r Eidal os ydych chi am Ymarfer Eidaleg\nBeth Mae'r Beibl yn Dweud Amdan Ei Hun?\nBywgraffiad a Phroffil o Donnie Yen\nAdeiladu Arsenal o Strategaethau Hyfforddi Effeithiol\nPodlediadau ar gyfer Hyfforddwyr Pêl-Foli\nByrfoddau Bancio a Busnes i Ddysgwyr Saesneg\nDod yn Bar Mitzvah\nMae Artiffactau Anomaledd yn Darniau Allan o Amser\nProsiect Gwyddoniaeth Fwyd Egg Gwyrdd\nJohn Ericsson - Dyfeisiwr a Dylunydd Monitor yr USS\nSut i Dodi Eich Llaw yn y Dosbarth


Cyflwyniad i Therapi Iaith a Lleferydd - Wrexham Glyndwr University\nHafanCyrsiauCyrsiau ByrCyflwyniad i Therapi Iaith a Lleferydd\n(Cwrs Byr) Cyflwyniad i Therapi Iaith a Lleferydd\nHyd y cwrs 7 wythnos\nBydd y cwrs ‘Cyflwyniad i Therapi Iaith a Lleferydd’ hwn yn ymuno ag ystod o gyrsiau ‘Cyflwyniad i’ Gweithwyr Proffesiynol Iechyd Perthynol (AHP) ym Mhrifysgol Glyndŵr Wrecsam. Y prif nod yw ehangu cyfranogiad a mynediad i gyrsiau gofal iechyd i fyfyrwyr o lwybrau traddodiadol, a llwybrau nad ydynt yn rhai traddodiadol.\nMae’r cwrs ar-lein saith wythnos hwn yn cynnwys gwybodaeth a sgiliau paratoadol i gefnogi cais i astudio Therapi Iaith a Lleferydd neu gais i gwrs gofal iechyd perthnasol gan ei fod yn cynnwys y gwerthoedd gofal iechyd craidd ac yn rhoi trosolwg o fywyd myfyrwyr yma ym Mhrifysgol Glyndŵr Wrecsam. Bydd y cwrs yn cael ei ddarparu gan Therapyddion Iaith a Lleferydd cofrestredig mewn gwaith o’r bwrdd iechyd lleol.\nByddai’n ddeniadol i ymgeiswyr sydd â chryfderau’n megis cyfathrebu’n dda, gweithio mewn tîm a sgiliau rhyngbersonol a dyhead i weithio yn y proffesiwn neu’r sector gofal iechyd. Byddai cwblhau’r cwrs yn ased gwerthfawr ar y rhan ‘profiad perthnasol’ o gais i’r BSc Therapi Iaith a Lleferydd. Byddai hefyd yn rhoi cyfle i gwrdd â staff addysgu a chael gwybod mwy am y cwrs, yr yrfa, y brifysgol a bywyd fel myfyriwr.\nMae’r cwrs hwn yn cynnwys myfyrwyr drwyddi draw drwy ddefnyddio’r Fframwaith Dysgu Gweithredol a’r dull dysgu cyfunol.\n• Cyflawnir gan Therapyddion Iaith a Lleferydd o’r bwrdd iechyd lleol\n• Cwrs am ddim\n• Sesiynau wedi’u recordio a deunyddiau’n cael eu huwchlwytho fel bod myfyrwyr yn gallu cael mynediad iddynt yn eu hamser eu hunain\n• Cefnogi cais i astudio Therapi Iaith a Lleferydd\n• Ennill 20 credyd ar Lefel 4\n• Rhagor o wybodaeth am astudio’r cwrs a bywyd myfyrwyr ym Mhrifysgol Glyndŵr Wrecsam\n1. Dydd Gwener 20 Mai (Cyflwyniad a throsolwg Gweithwyr Proffesiynol Iechyd Perthynol)\n2. Dydd Gwener 27 Mai (Cyfathrebu a Llyncu)\n3. Dydd Gwener 10 Mehefin (Rôl y Therapydd Iaith a Lleferydd)\n4. Dydd Gwener 17 Mehefin (Therapi Iaith a Lleferydd fel gyrfa) + Cwis ffurfiannol hanner ffordd drwy’r cwrs\n5. Dydd Gwener 24 Mehefin (Themâu yn y proffesiwn)\n6. Dydd Gwener 1 Gorffennaf (BSc (Anrh.) Therapi Iaith a Lleferydd yn PGW)\n7. Dydd Gwener 8 Gorffennaf Crynodeb ac Asesiad\n7 awr o addysgu byw cydamserol\n29 awr o gynnwys anghydamserol gan gynnwys darllen, gweminarau, podlediadau ar Moodle er mwyn paratoi ar gyfer y sesiynau byw a’r asesiadau\n164 awr o ddysgu annibynnol\nAsesiad hanner ffordd – wythnos 4. MCQ\nAsesiad crynodol – wythnos 7. Darn o waith myfyriol yn ymwneud â datganiad personol.\n20 Mai 2022 – 8 Gorffennaf 2022\nBydd y sesiynau’n cael eu cynnal rhwng 9:30am a 10:30am. Bydd dwy sesiwn ar gampws ar gyfer y cwrs hwn. Cynhelir y sesiwn gyntaf wyneb yn wyneb ar 27 Mai 2022 a’r ail ar 24 Mehefin 2022. Bydd yr holl sesiynau’n cael eu recordio a’u llwytho ar Moodle ar gyfer y rheiny nad ydynt yn medru mynychu’n fyw. Cynghorir ichi fynychu o leiaf un neu ddwy sesiwn fyw, oherwydd bydd cyfle ichi gymryd rhan a gofyn cwestiynau, ond os nad yw hyn yn bosibl, bydd myfyrwyr yn medru cael mynediad at yr holl recordiadau ar adeg sy’n gyfleus iddyn nhw.\n(Cwrs Byr) Cyflwyniad i Ymarfer Dietegol


Un o gyn-fyfyrwyr a darlithwyr Y Drindod Dewi Sant yn dathlu cyhoeddi casgliad o farddoniaeth.\nMae bardd sydd wedi ennill gwobrau ac sy’n addysgu ar raglen ysgrifennu creadigol Prifysgol Cymru Y Drindod Dewi Sant ac sydd ei hun yn un o raddedigion MA y brifysgol wedi cyhoeddi ei chasgliad o gerddi diweddaraf.\nMae llyfr newydd Rosalind Hudis, ‘Restorations’, wedi’i gyhoeddi gan Seren, ar gael nawr. Mae’n gasgliad bywiog sydd eisoes wedi ennill gwobrau gan adolygwyr ac ysgrifenwyr. Mae cerddi’r ysgrifennwr sy’n gweithio yng Ngorllewin Cymru wedi’u disgrifio’n “ddosbarth meistr”, yn “gyfoeth o fanylder dynol” ac yn “amlhaen o ran eu gwaith brwsh.”\nGan gyfuno themâu o gelf a hanes gyda’r cyfoes, mae’r casgliad yn cynnwys cerddi am bigmentau ac unbeniaid, glyd, tai gwydr, casgliadau, had, crinolinau a baromedrau, a chof ei hud.\n“Rydw i’n cael fy hudo gan gelf – nid dim ond y gwrthrych esthetig, ond sut y daeth i fod, beth aeth i mewn i’r paent, beth sy’n digwydd pan mae’n mynd yn adfail,” meddai Rosalind, sy’n byw ger Tregaron.\n“Mae ymgysylltu â chelf ar lefel proses ffisegol yn ffordd o edrych ar themâu mwy i wneud â diflannu, trawsnewid ac adfer. Mae’r llinyn hwn yn rhedeg drwy’r casgliad.”\nAil gasgliad cyflawn Rosalind yw’r llyfr hwn. Yn ogystal ag ymddangos yn aml mewn cyfnodolion, mae ganddi bamffled gyda Rack Press, Terra Ignota (2013) a chasgliad llawn, ‘Tilt’, gyda Cinnamon Press (2014), a chafodd barddoniaeth o hwn ei ganmol yn fawr yng ngwobrau Forward 2015.\nMae hi wedi ennill gwobrau yn y Gystadleuaeth Farddoniaeth Genedlaethol ac wedi ennill nifer o wobrau eraill. Mae hi’n Gymrawd Hawthornden (2017) ac mae hi wedi derbyn bwrsari Awduron Llenyddol Cymru ddwywaith.\n“Mae’n teimlo eich bod yn cael eich dilysu pan fydd eich llyfr yn cael ei gyhoeddi,” meddai. “Y dyddiau yma, mae’n rhaid i chi aros dwy flynedd neu fwy rhwng derbyn a chyhoeddi llyfr. Cymerodd ‘Restorations’ ddwy flynedd – ond yn ystod y cyfnod hwnnw rydych yn dod yn rhan o dîm bach, gyda phawb yn benderfynol o greu cynnyrch cain. Rydych yn rhannu yn y cyffro pan ddaw’r llyfr nôl o’r argraffwyr, yn barod i gael ei werthu! Yn sydyn, mae proses wedi troi’n realiti. Roedd hynny’n sicr yn wir am ‘Restorations’, sydd wedi’i gynhyrchu yn ystod y pandemig. Rydych yn teimlo bod pawb wedi bod yn gweithio yn erbyn galluoedd cryfach. Ac roedd gen i olygydd gwych, Amy Wack, sy’n graff a gofalus iawn.”\nA chanddi ddiddordeb angerddol mewn barddoniaeth ers ei phlentyndod, dywed Rosalind bod ei hastudiaethau MA yn Llambed wedi ffocysu ar ei nod hir dymor, sef bod yn fardd cyhoeddedig. Ymunodd â’r MA Ysgrifennu Creadigol a Sgript yn fyfyriwr rhan amser yn 2009. Ar y pryd, roedd y cwrs yn cael ei gyfarwyddo gan y dramodwr Dic Edwards.\n“Aeth y gred a’r anogaeth a gefais gan fy nhiwtoriaid yn bell tuag at fy helpu i ddatblygu’n fardd,” meddai. “Hefyd, cefais fy helpu gan ansawdd yr addysgu, a gan yr amgylchedd clos a helpodd i greu cymuned gefnogol ymhlith cyd-fyfyrwyr ysgrifennu creadigol.\n“Bu Samantha Wynne-Rhydderch, a oedd yn Gymrawd Barddoniaeth ar y pryd, yn fentor i’m hysgrifennu. Dysgais gymaint ganddi, ac roedd Dic Edwards yn rhoi pwyslais ar gyflwyno a thrafod gwaith creadigol; Rwy’n meddwl bod hynny’n help hefyd. Hefyd, roedd cael tiwtoriaid a oedd hefyd yn ysgrifenwyr yn golygu eu bod yn deall proses cyhoeddi gwaith o’r tu mewn ac roedd ganddynt rwydwaith o gysylltiadau yn y diwydiant.”\nNawr, mae hi’n falch i allu trosglwyddo peth o’i gwybodaeth yn Y Drindod Dewi Sant.\n“Rwy’n mwynhau’r cyfle i weithio’n agos gyda myfyrwyr i ddatblygu potensial eu hysgrifennu a magu eu hyder,” meddai. “Mae’r gyfadran ysgrifennu creadigol wedi meithrin ymagwedd gyfeillgar a chynhwysol hefyd, sy’n creu amgylchedd addysgu a dysgu da. Ac er na allwn fynd yno ar hyn o bryd, mae campws Llambed yn unigryw o hardd.”\nYchwanegodd Samantha Wynne-Rhydderch, cyn-Gymrawd Barddoniaeth yn Y Drindod:\n“Rwy’n dal i allu cofio’r diwrnod y darllenais GERDD Rosalind Hudis am y tro cyntaf: Eisteddais i fyny am fy mod yn sylwi fy mod yng nghwmni llais prin a grymus a oedd yn mynnu sylw. Mae Ros Hudis yn dalent enfawr ac mae’r casgliad newydd hwn yn arddangos y bardd ar anterth ei grymoedd.”


SS Edernian Llong Pwll Parc, Edern Llyn.\nCafodd yr ‘Edernian’ ei henwi ar ol pentref Edern yn Llŷn, gan ei bod yn un o longau’r brodyr Owen a Watkin Williams, Pwll Parc, Edern. Cafodd ei hadeiladu gan gwmni’r ‘North Eastern Marine Engineering’, Sunderalnd (rhif iard 117) 3588gt, 2284nt, ei hyd yn 342 tr, ei lled yn 51tr, a dyfnder o 22tr. Pan ddaeth i wasanaeth yn yr Hydref o 1906, mae’n rhaid fod y Brodyr Williams yn falch iawn ohonni, gan ei bod yn ddwywaith maint yr un o’r naw llong arall yr oeddent yn berchen arnynt. Cofrestrwyd hi yng Nghaerdydd, ar yr 8fed o Awst 1906. Bu yn masnachu am yr unarddeg mlynedd nesaf gan lawr am i Dde America gan amlaf, a bu llawer o ddynion o Lŷn ac yn arbennig Edern yn hwylio arni yn ystod y cyfnod yma, gan gynnwys tri brawd o Edern Hugh, John a William Roberts. (Scroliwch lawr y dudalen i weld hanes Hugh o’i amser arni)\nAr y 30ain o Fawrth 1917, fe drawodd ffrwydryn ym Môr Udd (English Channel), ond llwyddodd i gyrraedd Dieppe i’r drydock a chael ei hatgyweirio. Ond ar yr 20fed o Awst 1917, fe’i tarawyd gan dorpido, ond tro yma ni fu mor ffodua ac fe’i suddwyd chwe milltir i’r Dwyrain o Southwold, tra ar ei ffordd o Middlesborough i Dieppe, Ffrainc gyda chargo o ddur. Collwyd pedwar ar ddeg o’r criw gan gynnyws ei chapten, y prif swyddog William Griffith, o Nefyn, William Roberts, Edern a’i gyfaill Hugh Griffith Hughes, Nefyn y ddau yn llongwyr. Dwy ar bymthneg oed yn unig oedd William a Hugh. Roedd colled yr Edernian yn drasiedi mawr i’r ardal yma o Lŷn ac yn arbennig felly i Edern a Nefyn, ble roedd cymdeithas glos o fowrwyr a’i teuleuoedd yn byw.\n"William Roberts" (Brawd Hugh) "Hugh G Hughes" "William Griffith"


Dynes ddur Prifysgol Cymru Y Drindod Dewi Sant\nFis diwethaf, fe wnaeth Nalda Wainwright, Uwch Ddarlithydd yn yr Ysgol Chwaraeon, Iechyd ac Addysg Awyr Agored a Chyfarwyddwr Athrofa Llythrennedd Corfforol Cymru, gymryd rhan yn un o gystadlaethau corfforol anodda’r byd - Ironman Cymru.\nWedi gwneud enw iddo’i hun fel un o'r cyrsiau Ironman mwyaf heriol yn y byd, mae cystadleuaeth Ironman Cymru yn ddigwyddiad blynyddol sy'n cael ei gynnal yn Sir Benfro ac yn profi dygnwch corfforol a meddyliol unigolion gan eu gwthio i’r eithaf.\nYn cynnwys 24 milltir o nofio; ras seiclo o 112 milltir a marathon cyfan i orffen y dydd, mae cystadleuwyr yn ymgolli’u hunain yn ysblander arfordir Sir Benfro tra'n cael eu hannog a'u cymell gan y cannoedd o bobl leol sydd ar hyd strydoedd yr ardal yn dangos eu cefnogaeth i’r athletwyr elitaidd hyn.\nOnd o ran Nalda, roedd yr Ironman yn llawer mwy na chystadleuaeth. Roedd yn cynnig ffordd heriol iddi o godi swm sylweddol o arian ar gyfer elusennau sy’n agos iawn i’w chalon.\nPan yn bymtheg oed, cafodd merch Nalda - Ellie - ei diagnosio gyda lewcemia. Heddiw, diolch byth, mae Ellie yn fenyw ifanc deunaw mlwydd oed sy’n iach ac yn gryf ac wrthi’n ymgartrefu mewn i’w blwyddyn gyntaf yn y Brifysgol.\nAc i ddiolch i'r elusennau hynny a gefnogodd ei theulu drwy adegau anodd iawn, roedd Nalda eisiau codi rhywfaint o arian - a pha ffordd well i’w wneud na thrwy brofi’i hun yn y gystadleuaeth Ironman Cymru a gynhelir yn y dref lle mae’n byw - Dinbych y Pysgod.\n"Ro’n i wrth fy modd yn cymryd rhan yn y gystadleuaeth," meddai Nalda gan wenu. "Roedd y torfeydd yn anhygoel ac roedd lefel y gefnogaeth leol yn wych.\n"Mae gan Ironman Cymru enw am fod yn un o gystadlaethau anoddaf y byd, ond mae ganddi hefyd y nifer uchaf o geisiadau lleol o holl gystadlaethau Ironman eraill y byd - mae 'na deimlad o ŵyl yn perthyn i’r diwrnod - awyrgylch arbennig a chlos.\n"Cymerais 15 ½ awr i gwblhau'r sialens ac oedd, mi roedd yn anodd ar brydiau ac roeddwn i wedi blino’n lan, ond nid oedd yn ddim o'i gymharu â'r hyn ry’n ni fel teulu wedi bod drwy yn ystod y blynyddoedd diwethaf. Rwy’n bendant yn awyddus i gymryd rhan yn y gystadleuaeth eto ac rwy’ hyd yn oed wedi llwyddo i argyhoeddi dau o fy nghyd-ddarlithwyr i ymuno â fi hefyd! "\nYn ogystal â chystadlu mewn cystadlaethau Ironman; bod yn gyfarwyddwr rhaglen ar gyfer yr MA Addysg Gorfforol ac yn uwch ddarlithydd ar y cwrs BA Addysg Gorfforol ac Awyr Agored; mae Nalda Wainwright hefyd yn Gyfarwyddwr ar Athrofa Llythrennedd Corfforol Cymru.\nGyda lansiad diweddar Gynllun Llythrennedd Corfforol Llywodraeth Cymru ar gyfer ysgolion, mae diddordeb cynyddol yn y cysyniad o Lythrennedd Corfforol - pwnc sy’n allweddol i waith Nalda gan ei bod yn ei ymchwilio fel rhan o'i PhD.\n"Ers cryn amser, mae ymchwil wedi dangos bod cysylltiadau cryf iawn rhwng datblygiad corfforol cynnar a datblygiad deallusol," atega. “Dengys y data y gall darparu profiadau o ansawdd uchel yn y Cyfnod Sylfaen gael effaith sylweddol ar Lythrennedd Corfforol ac ar ddysgu ehangach disgyblion.”\nO redeg marathon i redeg Athrofa Llythrennedd Corfforol Cymru, mae Nalda'n llawn brwdfrydedd wrth hyrwyddo addysg gorfforol a'i fanteision ehangach. Os oes gennych ddiddordeb mewn astudio unrhyw gyrsiau sy'n gysylltiedig â chwaraeon ym Mhrifysgol Cymru Y Drindod Dewi Sant, ac os y’ch chi am dderbyn addysg heb ei hail gan ddarlithwyr ysbrydoledig fel Nalda, ewch i www.uwtsd.ac.uk neu ffoniwch 0300 500 1822 am ragor o wybodaeth.\n1. Mae gan Athrofa Llythrennedd Corfforol Cymru dîm profiadol iawn o staff dwyieithog a llawn amser sydd ag arbenigedd ym meysydd addysg gorfforol; addysg awyr agored; datblygu chwaraeon; iechyd ac ymarfer corff; ffisioleg; maeth; therapi chwaraeon; datblygiad echddygol blynyddoedd cynnar; cynhwysiant, anghenion addysgol arbennig a seicoleg ymarfer corff. Mae'r Athrofa hefyd yn gweithio mewn cydweithrediad â thîm o academyddion ac ymchwilwyr o fri rhyngwladol.


Cerddwch lwybrau lliwgar Gardd Goedwig Colby Ymddiriedolaeth Genedlaethol / Andrew Butler\nMae gardd goedwig Colby yn hafan gwirioneddol i fwynhau bywyd gwyllt, llwybrau braf, blodau syfrdanol a hel hanes.\nMae yma wyth erw o fewn dyffryn llonydd, tawel, felly mae digon i’w weld.\nMae’r ddôl o flodau gwyllt yn lle ardderchog i chwilotwyr bach ifanc, gyda’i nentydd troellog a phyllau sy’n gynefin cyfoethog, tra bod llwybrau’r goedwig â’u blodau hardd ar bob llaw yn eich denu i grwydro ym mhob tymor.\nOnd ʼdoedd hi ddim bob amser mor heddychlon yma. Mae’r ardd yn ganrifoedd oed, mewn gwirionedd, ac ar un adeg fe fu’n rhan weithredol o faes glofaol. Mae olion caeadon shafftiau pyllau a gweddillion diwydiannol hwnt ac yma yn dyst i’r gorffennol hwnnw.\nBeth yw stori gardd y goedwig?\nFe chwaraeodd y safle ran yn niwydiant glo Sir Benfro yn ystod y 1790au pan ddaeth y tirfeddiannwr John Colby yn berchennog arno.\nFe ffynnodd yr ardd yn yr 1870au, pan brynodd fferyllydd o’r enw Samuel Kay y tir a’r tŷ, Colby Lodge. Dechreuodd ar y plannu, ac fe adeiladwyd ar yr etifeddiaeth hon yn y 1920au gan ei ddisgynyddion, a ychwanegodd lynnoedd a mwy o nodweddion garddwriaethol.\nErs hynny, bu nifer o unigolion allweddol yn ystâd Colby, a dechreuodd yr Ymddiriedolaeth Genedlaethol ofalu am y safle yn niwedd y 1970au.\nYn yr ardd goedwig, rhaid gweld...\nRhododendrons – Dyma arbenigrwydd Colby ac mae’n nhw’n ffynnu yn y pridd asidig; cadwch lygad am y rhododendrons dail mawr ger pwll y madfallod dŵr a chornel yr hen dderi.\nBywyd gwyllt – Binociwlars yn barod - mae’r dyffryn yn ferw o bob math o greaduriaid; o adar i chwilod ac ambell ddwrgi.\nCochwydden Japan – Yn codi 134 troedfedd fry i’r awyr, y gochwydden Siapaneaidd yn Colby yw’r uchaf ym Mhrydain; mae hi gerllaw pwll y madfallod dŵr.\nOlion diwydiant – Mae’r ardd yn llawn o olion oes a fu, gan gynnwys agoriadau i byllau a hen drac pwll sy’n arwain at y traeth.\nGweld y môr – Dilynwch y llwybr trwy’r goedwig orllewinol ac fe ddewch at y tŷ haf; o’r man hwn ar ddiwrnod clir gallwch weld ymhell dros fae Caerfyrddin at Benrhyn Gŵyr.


Mae'n Cymryd Pentref | Blackboard Help\nCyd-destun prifysgol: Meithrin Amrywiaeth\nChico State yw un o 23 o gampysau system California State University (CSU), ac mae'n gwasanaethau poblogaeth amrywiol o 16,000 o fyfyrwyr o California ac ar draws y byd. Mae Chico yn bwynt mynediad i addysg uwch ar gyfer nifer o fyfyrwyr coleg cenhedlaeth gyntaf a dysgwyr Saesneg. Mae ein tîm yn y Swyddfa Technoleg a Gwasanaethau Hygyrch (OATS) ynghyd ag Adnoddau Gwybodaeth (IRES) wedi bod yn gweithio gyda'i gilydd i wella mynediad myfyrwyr at awyrgylchoedd dysgu cynhwysol er mwyn cefnogi ein Menter Graddio 2025.\nAmcanion Ally: Y Fenter Technoleg Hygyrch\nYmdrech ar draws y system gyfan i wella hygyrchedd yn y Brifysgol yw'r Fenter Technoleg Hygyrch (ATI). Noda un o bileri allweddol ATI pwysigrwydd cynrychioli cynnwys dysgu mewn gwahanol ddulliau a fformatau sy'n addas ar gyfer anghenion yr amrywiaeth o ddysgwyr, fel y disgrifir yng nghanllawiau Dylunio Cyffredinol ar gyfer Dysgu (UDL).\nYn seiliedig ar ein hadroddiad sefydliadol, roeddem yn gwybod y byddem angen ymagwedd raglennol a allai uchafu ein hadnoddau i gefnogi ein hyfforddwyr i fynd i'r afael â'r materion hygyrchedd yng nghynnwys eu cyrsiau, fel y nodwyd gan Ally. Roeddem eisiau sicrhau ein bod yn mynd i'r afael â dau faes yn ein strategaeth: 1. Sut rydym yn paratoi a chefnogi hyfforddwyr pan fydd dangosyddion Ally yn ymddangos yn eu cyrsiau? 2. Sut bydd ein tîm (2 staff, 15 o gynorthwywyr myfyrwyr) yn delio â chynnydd posibl yn y nifer o geisiadau am adfer cynnwys?\nStrategaeth Gosod: Rhannu'r Gwaith\nAethom ati i gyflwyno Ally ar bob campws mewn 4 cam, gan gychwyn gyda grŵp bach o 11 cyfadran gan symud ymlaen i ryddhau'r rhaglen ar bob campws ar ôl cyfnod o 18 mis. Cymerom ymagwedd ymarferol iawn yng nghyfnodau cynnar y peilot, gan ddefnyddio'r adroddiad sefydliadol i asesu lefelau hygyrchedd pob cwrs, cyn cyflwyno cynllun gwelliant personol i hyfforddwyr. Roedd y cynllun yn cynnwys rhestr o eitemau "hawdd" y gallai hyfforddwyr eu trwsio eu hunain gan ddefnyddio Ally, megis ychwanegu disgrifiadau amgen at ddelweddau, a rhestr o eitemau y byddai ein tîm yn eu trwsio iddynt.\nMabwysiadwyd Ally gan y CSUs fel rhan o'u hymdrech i fynd i'r afael â phroblemau hygyrchedd cynnwys, ac er mwyn cryfhau ein hymrwymiad at hyrwyddo egwyddorion UDL yn ein dysgu gyda "fformatau amgen" Ally.\nI gynyddu maint ein cefnogaeth mewn modd effeithiol, datblygom system tocynnau 2-haen sy'n ein caniatáu i reoli sut rydym yn ymdrin â cheisiadau am welliant yn well. Pan mae hyfforddwr yn gofyn am gefnogaeth ar gyfer mater hygyrchedd a bod dim modd trwsio'r mater yn Ally, fe bennir tocyn haen-1 i bwynt cyswllt yr hygyrchedd, sy'n eu tywys trwy'r mater. Pan fod y gwaith sydd ei angen i drwsio ffeil yn fwy cymhleth, fe bennir tocyn haen-2 i'n tîm gwelliannau. Caiff pob eitem o gynnwys haen-2 ei ychwanegu at ffolder Blwch, lle gallwch olrhain yr amser a gymerir i ni greu fersiwn hygyrch. Mae hyn yn ein caniatáu i ddarparu gwell amcangyfrif o'r amser a gymerir i drwsio materion wrth asesu cyrsiau at y dyfodol.\nYn hytrach na chymryd sefyllfa adweithiol, fe ddefnyddion yr adroddiad sefydliadol i helpu i hysbysu ein strategaeth ar gyfer y peilot: Dechrau'n fach a chynyddu'n raddol."\nGwerthusiad a Chanfyddiadau: Y myfyrwyr yn buddio'n uniongyrchol\nUnwaith bod y myfyrwyr yn cael eu hamlygu i'r fformatau amgen, dechreuom dderbyn ceisiadau gan fyfyrwyr a hyfforddwyr i alluogi'r fformatau amgen yn eu cyrsiau eraill. Anfonodd un hyfforddwr e-bost hir gan fyfyriwr atom yn gofyn am fynediad at y fformatau amgen. Esboniodd y myfyriwr, mam a oedd yn teithio i'r campws, sut roedd mynediad at y fformatau sain yn caniatáu iddi wrando ar, ac adolygu, deunyddiau cwrs ar ei thaith i'r dosbarth. Mae rhannu straeon fel hyn gyda hyfforddwyr yn ein gohebiaeth wedi helpu pwysleisio gwerth cynnwys hygyrch o ran llwyddiant myfyrwyr. Mae ein tîm gwelliannau hefyd wedi darganfod bod fformat amgen HTML Ally yn gallu bod yn adnodd defnyddiol i wella cynnwys, oherwydd bydd ein tîm yn aml yn defnyddio'r HTML fel man cychwyn mwy hygyrch y gellir ei wella'n gyflymach na'r PDF gwreiddiol.\nGydag Ally, rydym wedi gallu trefnu system fwy effeithiol i ymdrin â cheisiadau i wella cynnwys, ac amcangyfrifaf fod hyn wedi lleihau amser gwella gan 25%.\nWrth i ni baratoi ar gyfer y cam olaf o gyflwyno Ally, rydym eisiau sicrhau bod ein gohebiaeth yn cyrraedd y lleisiau angenrheidiol ar draws y campws, er mwyn i hyfforddwyr sy'n newydd i Ally fod yn ymwybodol o'i rôl o fewn menter hygyrchedd CSU a sut mae'n gallu buddio llwyddiant myfyrwyr. Rydym hefyd yn bwriadu hyrwyddo'r fformatau amgen a ddarperir gan Ally trwy ymgyrch wedi'i hanelu at fyfyrwyr yn ystod "Wythnos Groeso" ein campws.\nAwgrymiadau Defnyddiol: Meddyliwch am Gynaladwyedd\nPan i ni agor ein hadroddiad sefydliadol am y tro cyntaf, roedd yr heriau hygyrchedd o'n blaenau'n ymddangos yn aruthrol. Aethom ati i gadw cofnod o bob cam o'n proses, gan gynnwys ein gohebiaeth a llifoedd gwaith gwelliant, er mwyn helpu i optimeiddio'r prosesau hynny wrth i ni gyflwyno Ally ar draws y campws. Pwysicaf oll, rydym wedi gwneud Ally yn rhan o ymdrech unedig i ail-gysylltu budd-ddeiliaid a lleisiau allweddol yn Chico a'r CSUs er mwyn gwneud ymdrech ar y cyd i helpu i wneud ein campysau'n fwy hygyrch oherwydd mae hynny wir yn cymryd pentref!\nEsiamplau o Ohebiaeth y Gyfadran\nCais am Docyn Cefnogaeth Ally\nCyflwyniad Accessing Higher Ground\n“How Technology Helped Chico State Automate Its Way to Accessibility” – Cylchgrawn eLearn


Integreiddio cryfderau Taiwan i weithredu yn yr hinsawdd yn fyd-eang - Gohebydd yr UE\nGan y Gweinidog Kuo-Yen Wei, Gweinyddiaeth Diogelu'r Amgylchedd, Yuan Gweithredol, Gweriniaeth Tsieina (Taiwan)\nMae gwyddonwyr yn ein hysbysu bod datblygiad diwydiannol modern wedi achosi i grynodiadau carbon deuocsid ledled y byd ragori ar allu cario ecosystemau naturiol. Mae hyn, fodd bynnag, wedi caniatáu inni weld yr hyn a esboniodd Adam Smith yn ei Damcaniaeth Sentiments Moesol, sef bod gan fodau dynol duedd naturiol i fod yn sympathetig a bod, mewn gwirionedd, yn poeni am gynaliadwyedd y byd naturiol.\nAr 23 Medi 2014, gydag argyfwng trafodaethau hinsawdd 2009 Copenhagen a'r 20th pen-blwydd Datganiad Rio y tu ôl iddynt, ymgasglodd arweinwyr y byd yn Uwchgynhadledd Hinsawdd y Cenhedloedd Unedig yn Efrog Newydd gan obeithio torri'r cam olaf mewn trafodaethau hinsawdd a gorfodi pob plaid i fod yn fwy ymosodol yn eu gweithredoedd. Mae trafodaethau rhyngwladol ar newid yn yr hinsawdd bellach wedi cychwyn yn y cyfnod cyn llofnodi cytundeb byd-eang newydd yng Nghynhadledd Hinsawdd Paris ym mis Rhagfyr 2015.\nMae ymateb i newid yn yr hinsawdd yn dasg hir a brawychus sy'n llawn heriau a chyfleoedd. Yng Ngweriniaeth Tsieina (Taiwan), oherwydd polisïau uchelgeisiol y llywodraeth i hyrwyddo cadwraeth ynni a lleihau carbon, postiodd allyriadau carbon deuocsid o danwydd ffosil dwf negyddol yn 2008, am y tro cyntaf ers 1990, ac maent wedi sefydlogi fwy neu lai yn ddiweddar. mlynedd.\nEr bod allyriadau yn 2013 yn gyfanswm o 250.3 miliwn o dunelli, cynnydd bach o 0.67% dros 2012, maent yn parhau i fod yn is na'r brig hanesyddol yn 2007. Yn yr un modd, mae dwyster allyriadau Taiwan yn parhau i ddirywio, gan ostwng o 0.0197kg CO2/ doler i 0.0163kg CO2/ doler yn 2013. Mae hyn yn tanlinellu'r effaith gadarnhaol y mae polisïau ac addysg y llywodraeth yn ei chael ar ddatgysylltu allyriadau nwyon tŷ gwydr o dwf economaidd.\nMae newid yn yr hinsawdd yn sefyll fel un o ganolbwyntiau gwleidyddol ac economaidd pwysicaf y ganrif hon, mater craidd sy'n effeithio ar wleidyddiaeth ryngwladol, masnach a chymdeithas. Mae ei effaith yn eang a chymhleth, ac mae'n sail i'r holl ystyriaethau cymdeithasol, economaidd ac amgylcheddol fel y maent yn ymwneud â datblygu cynaliadwy. Fodd bynnag, o gofio bod newid yn yr hinsawdd yn cael dylanwad mor uniongyrchol ar ddatblygiad cenedlaethol, cystadleurwydd a thegwch rhwng cenedlaethau pob gwlad ledled y byd, mae'r camau lliniarol sy'n cael eu cymryd yn llawer is na'r hyn sy'n ofynnol. Cyn belled ag y mae Taiwan yn y cwestiwn, nid oes dianc ein bod ni i gyd yn yr un cwch ac felly dylem fod yn helpu ein gilydd. Mae Taiwan yn ddibynnol iawn ar ynni ac mae ganddo allu cario amgylcheddol cyfyngedig, felly mae'n hanfodol ein bod yn derbyn arweiniad ar y ffordd orau o gyflawni ein hymrwymiad i leihau allyriadau carbon.\nTrwy ailstrwythuro'r llywodraeth, mae Taiwan ar hyn o bryd yn sefydlu ei Weinyddiaeth Amgylchedd a Chyfoeth Naturiol i ganolbwyntio ei hymdrechion yn well ar atal llygredd, addasu newid yn yr hinsawdd, rheoli basn afon, atal trychinebau, a chadwraeth natur, gan gyfarwyddo mewn oes newydd ar gyfer diogelu'r amgylchedd. Y nod yw ailsefydlu gwerthoedd cynaliadwyedd amgylcheddol, arbed ynni, lleihau allyriadau carbon a llygredd amgylcheddol, a chreu amgylchedd risg isel a nodweddir gan gynhyrchu glân, safonau byw cyfforddus, ac ecosystemau heb eu difetha. Er enghraifft, trwy gymhwyso'r cysyniad o “fwyngloddio trefol,” mae gwastraff yn cael ei drawsnewid yn adnodd. Ar wahân i hyrwyddo ailgylchu ac ailddefnyddio, os gall Taiwan achub ar y cyfle i ddatblygu economi werdd, yn ogystal ag integreiddio polisi a deddfwriaeth y llywodraeth, cyfranogiad y sector cyhoeddus a phreifat, grymoedd y farchnad, ac arloesedd technolegol, gall leihau ei hallyriadau carbon, gwneud y trawsnewid. i economi carbon isel, a chyflawni ei hamcanion diogelu'r amgylchedd.\nAr ôl i’r Arlywydd Ma Ying-jeou gyhoeddi eleni y byddai Gwaith Pŵer Niwclear Ysgyfaint Taiwan yn cael ei gwympo ar ôl archwiliadau diogelwch, addawodd gynnal y Bedwaredd Gynhadledd Ynni Genedlaethol. Bydd hyn yn caniatáu cyfnewid gwahanol safbwyntiau ar lasbrint ar gyfer datblygu ynni yn y dyfodol mewn modd rhesymol. Wrth inni drafod cyflenwad a galw ynni, mae angen inni adael i'r cyhoedd ddeall yn glir bod y gwir botensial ar gyfer lleihau allyriadau yn gorwedd yn ein dewisiadau ynni yn y dyfodol. Rhaid i'r holl randdeiliaid rannu'r cyfrifoldeb am leihau carbon a chydweithio ar y cyfaddawdau y mae cynllun tymor hir yn gofyn amdanynt. Mae profiadau’r Deyrnas Unedig, yr Almaen, a’r UE yn dweud wrthym fod yn rhaid i’r rhai sydd mewn grym wneud ymrwymiadau beiddgar a bod yn ddigon dewr i ddilyn drwyddynt. Yn yr un modd, mae pris i'w dalu hefyd os yw cymdeithas sifil am wneud ei rhan i wneud y byd yn lle gwell. Wrth inni wynebu newid yn yr hinsawdd, dylem fod yn glir nad y delfrydau sydd gennym sy'n bwysig, ond yn hytrach yr hyn yr ydym gyda'n gilydd yn barod i'w gyflawni.\nErs amser maith bellach, mae Taiwan wedi mynd ati'n dawel i geisio cyflawni ei rôl fel aelod cyfrifol o'r pentref byd-eang trwy lofnodi cytundebau dwyochrog a chymryd rhan mewn cydweithrediad amlochrog. Rydym wedi gwneud ein gorau glas i gymryd camau ymarferol sy'n adlewyrchu mentrau ac ymdrechion Confensiwn Fframwaith y Cenhedloedd Unedig ar Newid Hinsawdd (UNFCCC). Yn anffodus, mae ein gwlad yn parhau i fod wedi'i heithrio o'r UNFCCC hyd yn oed heddiw, er gwaethaf ein hawydd i gymryd rhan yn ystyrlon yn ei chyfarfodydd a'i gweithgareddau. Byddai ein cyfranogiad yn ein galluogi i dderbyn cefnogaeth a chymorth mawr ei angen gan y gymuned ryngwladol. Byddai hefyd yn ein galluogi i wneud ein rhan trwy rannu ein profiad ym maes diogelu'r amgylchedd gyda'r gymuned ryngwladol a gwledydd eraill mewn angen, a thrwy hynny integreiddio cryfderau Taiwan â gweithredu yn yr hinsawdd yn fyd-eang.\nPynciau cysylltiedig:Adam Smithcynnwysllawn-ddelweddCynhadledd Hinsawdd ParisDamcaniaeth Sentiments Moesol


Colusa County, Califfornia - Wicipedia\nColusa County, Califfornia\nGlenn County, Yolo County, Butte County, Sutter County, Lake County\nSir yn nhalaith Califfornia, Unol Daleithiau America yw Colusa County. Cafodd ei henwi ar ôl Rancho Colus. Sefydlwyd Colusa County, Califfornia ym 1850 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Colusa.\nMae ganddi arwynebedd o 2,995 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 0.48% . Yn ôl cyfrifiad y wlad, poblogaeth y sir yw: 21,547 (1 Gorffennaf 2019). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Glenn County, Yolo County, Butte County, Sutter County, Lake County. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn Cylchfa Amser y Cefnfor Tawel. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Colusa County, California.\nMae gan y sir yma boblogaeth o tua 21,547 (1 Gorffennaf 2019). Dyma rai o'r dinasoedd, trefi neu gymunedau mwyaf poblog y sir:\nCollege City 290\nWedi dod o "https://cy.wikipedia.org/w/index.php?title=Colusa_County,_Califfornia&oldid=11084323"\nNewidiwyd y dudalen hon ddiwethaf ar 22 Mehefin 2022, am 03:38.


Teitl disgrifiad byr Dyddiad postio Darllewnch mwy\nEnnill Arian Ar-lein Allwch Chi Wneud Arian Ar-lein? Yn yr erthygl hon, rydym yn esbonio sut i wneud rhywfaint o arian ychwanegol ar-lein yn hawdd ac yn gyflym. 2021-06-13 12:00:00 Darllenwch y Post\nGweithio Gartref Gydag arolygon taledig, gallwch weithio'n ychwanegol o'ch cartref ac ennill rhywfaint o arian ychwanegol. Mae'n berffaith i fyfyrwyr! 2021-06-13 12:00:00 Darllenwch y Post\nBeth yw arolygon taledig? Beth yw arolygon taledig a sut mae'n gweithio? A allwch chi wirioneddol wneud arian o ateb arolygon? 2021-06-13 12:00:00 Darllenwch y Post\nA yw arolygon taledig yn sgam? A yw arolygon taledig yn sgam neu a yw'n gweithio mewn gwirionedd i gael arian i ymateb i arolygon? Dyma awgrymiadau i'ch helpu chi i osgoi sgamiau. 2021-06-13 12:00:00 Darllenwch y Post\nArolygon taledig ar-lein - dyma sut mae'n gweithio ac fe ddewch o hyd iddynt Ydych chi am wneud arian ar arolygon taledig ar-lein? Yn Ebuno fe welwch arolygon sy'n darparu gwobrau da. Darllenwch fwy amdanom yn ein herthygl. 2021-04-22 17:41:11 Darllenwch y Post\nSafleoedd Arolwg Gorau I Ennill Arian Ar-lein Pan ddechreuwch gyda safleoedd arolwg taledig, fel arfer mae'n well cael rhywfaint o wybodaeth am y gwahanol baneli fel y gallwch gynyddu eich enillion i'r eithaf a chael gwell profiad defnyddiwr. Dyma ein rhestr o'r safleoedd arolwg gorau i ennill arian ar-lein gyda nhw! 2021-03-19 11:14:14 Darllenwch y Post\nFfyrdd Effeithiol i Gymryd Arolygon Ar-lein Am Arian: Canllaw i Ddechreuwyr Mae'r rhan fwyaf o bobl yn cymryd arolygon ar-lein am arian y dyddiau hyn. Gall fod yn demtasiwn rhoi cynnig arni, ond mae'n hanfodol dysgu amdano yn gyntaf. 2021-03-11 15:17:17 Darllenwch y Post\nSut Mae Arolygon Cyflogedig yn Gweithio? Mae arolygon taledig yn ffordd wych o ennill rhywfaint o arian ychwanegol ar-lein. Ond sut mae'n gweithio a beth yw'r safleoedd arolwg gorau? 2021-03-09 11:13:06 Darllenwch y Post


Gwobr Cymraeg Gwaith 2021: Dysgwr lefel Sylfaen+ sy'n gwneud y Defnydd Gorau o'r Gymraeg at bwrpas Gwaith | Dysgu Cymraeg\nGwobr Cymraeg Gwaith 2021: Dysgwr lefel Sylfaen+ sy'n gwneud y Defnydd Gorau o'r Gymraeg at bwrpas Gwaith\nENILLYDD: Eirini Sanoudaki, Dysgwr Cymraeg Gwaith Addysg Uwch (Prifysgol Bangor)\nMae Eirini yn dysgu Cymraeg ers sawl blwyddyn a bellach bron iawn yn rhugl. Mae’n cynnal sesiynau addysgu gyda myfyrwyr y Brifysgol trwy gyfrwng y Gymraeg neu’n ddwyieithog, ac mae’n helpu cydweithwyr i ddysgu Cymraeg ar bob lefel. Mae’n cyfathrebu yn y Gymraeg gyda phawb yn y gwaith, ac yn ebostio’n Gymraeg neu’n ddwyieithog. Mae wedi llwyddo codi proffil y Gymraeg yn yr Ysgol Ieithoedd, Llenyddiaethau ac Ieithyddiaeth, gan ysbyrydoli Ysgolion eraill i ddilyn yr esiampl dda. Mae’n goruchwylio myfyrwyr ymchwil ôl-raddedig cyfrwng Cymraeg, ac mae wedi sôn am ei hymchwil yn y cyfryngau Cymraeg. Yn sgil ei hymchwil i ddwyieithrwydd, mae wedi cynnal gweithdai gyda theuluoedd ar godi ymwybyddiaeth am fanteision dwyieithrwydd i blant gydag anableddau dysgu. Trwy ei llwyddiant a’i defnydd o’r Gymraeg ym mhob agwedd o’i bywyd a’i gwaith, mae wedi ysbrydoli llawer iawn o bobl.\n2il: Alison Newby, Dysgwr Cymraeg Gwaith Cyngor Ceredigion\nMae Alison erbyn hyn yn mynychu gwersi lefel Uwch drwy’r Cynllun Cymraeg Gwaith, gyda’r bwriad o gynyddu ei defnydd o’r Gymraeg yn ei bywyd proffesiynol. Tiwtor Rhifyddeg, Llythrennedd a Threfniadaeth Busnes yw Alison, ac mae bellach yn gallu darparu adroddiadau arsylwi dwyieithog a chynnig adborth yn Gymraeg i’w dysgwyr. Ar hyn o bryd, mae’n gweithio ar sicrhau bod pob un o’i chyflwyniadau yn ddwyieithog, gyda phwyslais ar dermau Cymraeg allweddol. Mae Alison yn Bencampwr Cymraeg Hyfforddiant Ceredigion, ysgrifenodd eu Cynllun Gweithredu Cymraeg, ac mae wedi arwain ar y gwaith o ddatblygu adnoddau anwytho a llunio archwiliadau o’r ganolfan a’u dogfennau allweddol yn unol â Safonau’r Gymraeg.\n3ydd: Michael Simmonds-Dickens, Dysgwr Cymraeg Gwaith Addysg Uwch (Prifysgol Caerdydd)\nMae Michael yn mynychu dosbarth ar lefel Canolradd fel rhan o’r Cynllun Cymraeg Gwaith mewn Addysg Uwch. Dros y flwyddyn ddiwethaf, mae wedi bod yn defnyddio’r Gymraeg yn ei rôl fwyfwy. Mae’n ebostio cydweithwyr yn y Gymraeg, ac yn ymateb i ymholiadau gan fyfyrwyr cyfrwng Cymraeg trwy gyfrwng yr iaith. Mae hefyd wedi cynorthwyo gyda cheisiadau drwy gyfieithu gohebiaeth a gwaith papur, a chynorthwyo gwaith tîm arall yn gyfan gwbl trwy gyfrwng y Gymraeg.